Egipat – drevni\n„Egipat je pustinjska zemlja kroz koju protiče Nil, druga reka po veličini na svetu. Nil stvaraju tri reke: Beli Nil, koji ima dva izvora, jedan u Burundiju, drugi u Ruandi, samom srcu ekvatorijalne Afrike; i druge dve reke, Plavi Nil i Atbara, koje silaze sa Etiopskog masiva na istoku kontinenta. Egiptolozi su razložili istoriju Egipta na četiri velike epohe: Staro carstvo, Srednje carstvo, Novo carstvo i Poznu epohu. Staro carstvo odlikuje se izgradnjom prvih piramida. Ovaj zadivljujući period istorije Egipta počeo je 2650. godine p.n.e. Egipćani su verovali da postoji život posle smrti, pod uslovom da posmrtni ostaci budu sačuvani i zaštićeni. Verovali su da svaki čovek poseduje dušu, Ba, i nevidljivog dvojnika, Ka. Posle smrti, Ba i Ka napuštaju telo pokojnika, putuju a potom se vraćaju u posmrtne ostatke. Ako se telo raspadne, Ba i Ka neprestano lutaju tražeći ga i pokojnik ne može da postigne večni život na onom svetu....“


Fajnenšel tajms : Mitrovica poželjna za ulaganja – Ozon Media\nFajnenšel tajms : Mitrovica poželjna za ulaganja\nSremska Mitrovica – Po izboru časopisa „Fajnenšel tajms“ (Financial Times), Sremska Mitrovica se nalazi među najatraktivnijim evropskim destinacijama za strana ulaganja, u kategoriji gradova srednje veličine.\nPored Sremske Mitrovice, koja se nalazi na trećem mestu ove liste, na drugom mestu liste našla se Inđija, a u kategoriji efektivnosti troškova ulaganja Vojvodina je proglašena za četvrti region u Evropi.\nZa razliku od Inđije koja je još 2008. godine, po istaraživanju tog istog magazine zauzela 18. mesto na listi od 25 najboljih evropskih destinacija za ulaganje, Sremska Mitrovica se u društvu najboljih ove godine našla prvi put.\nMitrovčanke među najboljima na konkursu OEBS-a\nObustavljeni vozovi na relaciji Novi Sad – Sremska Mitrovica – Šid\n11.08.2020. Ozon Komentari su isključeni na Nova luka u Mitrovici na 10 hektara većoj površini nego sadašnja\n23.10.2018. Ozon Komentari su isključeni na Četiri saobraćajke\n16.06.2014. Ozon Komentari su isključeni na Kontrola saobraćaja


19.09.2018. 00:20h 19.09.2018. 00:21h\nRoboti bi već u naredne četiri godine mogli da zamene računovođe, knjigovođe, poštare, sekretare, kasire, blagajnike, vozače, pa čak i advokate, predviđaju analitičari Svetskog ekonomskog foruma.\nU najnovijem izveštaju "Budućnost poslova 2018" navodi se da razvoj tehnologije automatizacije i veštačke inteligencije može izazvati gubitak od 75 miliona radnih mesta do 2022. godine, ali i istovremeno kreiranje 133 miliona novih radnih pozicija. Autori ovog izveštaja ocenjuju da će roboti brzo zameniti ljude u računovodstvu, upravljanju klijentima, te u industrijskom, poštanskom i sekretarskom sektoru, a na listi zanimanja za kojima se smanjuje potreba nalaze se i advokati, mada nema detaljnijeg objašnjenja zašto. Paralelno bi, kako navode, trebalo da poraste potražnja za poslovima koji zahtevaju "ljudske veštine", poput prodaje, marketinga i odnosa s klijentima, kao i elektronske trgovine i društvenih medija. Sigurna će i dalje biti radna mesta direktora, rukovodilaca, univerzitetskih profesora, specijalista za ljudske resurse, inženjera za naftu i gas, kao i, naravno, svih stručnjaka u oblasti elektrotehnike i informacionih tehnologija.\nBeogradski advokat Vladimir Galjak slaže se da potražnja za advokatskim uslugama može da opadne, ali da profesija advokata nikada neće nestati:\n- Nemoguće je da veštačka inteligencija ikada bude na tom nivou da može da zameni ljudsko biće koje vodi sudski postupak i može slobodno da rasuđuje. Mašina može da ima veliku memoriju sudske prakse, ali je teško da bi svaki put pogađala suštinu. Možda u nekim prostijim operacijama, procesima izrade ugovora i slično posao može biti automatizovan, što bi smanjilo potražnju za advokatima, ali je nemoguće da robot u potpunosti zameni advokata - rekao je Galjak.\nNjegov kolega, advokat Vladimir Gajić, međutim, smatra da pod pritiskom informatizacije advokati mogu da postanu suvišni.\n- Ide se ka tome da se pomoću internet komunikacije direktno pred sudom sami branite i sami zastupate, ali to je budućnost koja nije blizu ni u onim zemljama koje su informatički na neviđeno visokom nivou. Ne verujem da će se to desiti za života naših generacija - ističe Gajić.\nInače, istraživanje Svetskog ekonomskog foruma bazira se na anketi u kojoj su učestvovali direktori kadrovskih službi i ostali visokorangirani čelnici iz preko 300 kompanija iz celog sveta, koje predstavljaju više od 15 miliona zaposlenih, a čije ekonomije čine 70 odsto globalnog BDP.\nMAŠINE UMESTO RADNIKA\nAnalitičari Svetskog ekonomskog foruma ističu da će do 2022. posebno snažna biti potreba za prekvalifikacijom radnika u avio-saobraćaju, sektoru putovanja i turizma. Predviđaju i da će do tada mašine obavljati oko 42 odsto svih trenutnih zadataka na radnom mestu.\n- Do 2025. godine više od polovine postojećih zadataka na radnom mestu će obavljati mašine u odnosu na 29 odsto koliko ih danas obavljaju - navodi se u izveštaju.\nSvetski ekonomski forumrobotizacijaradna mestaadvokativeštačka inteligencijaautomatizacijapredviđanja


General Savčić nedostupan organima gonjenja BiH, ni advokat ne zna gde je\nRegion Autor:Beta10. avg. 202114:518 komentara\nIzvor: Printscreen YouTube/RTRS vijesti\nPenzionisani general Vojske Republike Srpske i predsednik Boračke organizacije RS (BORS) Milomir Savčić nije preuzeo naredbu Suda BiH kojom mu je određen pritvor, jer ga sudski policajci nisu pronašli na kućnoj adresi, objavili su sarajevski mediji.\nNavodi se da se Savčić ne javlja ni na telefon, a njegov advokat Miodrag Stojanović je policiji već rekao da ne zna gde mu se nalazi branjenik.\nSud BiH je odredio pritvor za Savčića, protiv koga se vodi postupak za genocid u Srebrenici, pošto je, kako je saopšteno iz tužilaštva, posle nametanja zakona o zabrani negiranja genocida četiri puta gostovao u medijima i govorio o dešavanjima u Srebrenici, što mu ranije donetim merama zabrane, nije dozvoljeno.\nBiHMilomir SavčićRepublika SrpskaSud BiH


Jedan od njih je i Davor Šuker koji je predvodio ovu selekciju, a danas je predsednik Fudbalskog saveza, pa otud i ne čudi što je savez učinio sve što je u njegovoj moći da se na tribinama "Lužnjikija" nađu legende koje su bile uzor sadašnjim pulenima Dalića.\nZlatko Dalić u zagrljaju sa Lukom Modrićem\nStrateg nije zaboravio na vezu između ove dve generacije fudbalera, pa je poželeo da se još jednom nađu na istom mestu.\nHRVATI MENJAJU LIČNI OPIS Evo šta će "vatreni" uraditi ako osvoje Svetsko prvenstvo\n"Bilo bi lepo kada bi na utakmicu došli svi iz te generacije. Moja želja, ali i želja svih igrača je da svi "vatreni" budu naši gosti na finalu i da naravno dođe i šef Ćiro Blažević. Doduše, nije na meni da ih zovem, ali zaista bi bilo lepo", rekao je Dalić.\nRečeno - učinjeno, očigledno da čelni ljudi Saveza pokušavaju da maksimalno izađu u susret svim željama stručnog štaba i igrača.\n"Vatreni" će u finalu u nedelju od 17 časova igrati protiv Francuske, a pobedom bi došli do svoje prve titule šampiona sveta i postali tek deveta država koja je nosilac tog zvanja.


BH Pošta donirala 500.000 KM za 199 projekata u BiH - mojusk.ba\nJavno preduzeće BH Pošta doniralo je ukupno 110.000 KM za tri institucije – Memorijalni centar Srebrenica – Potočari, Zemaljski muzej BiH i JU Bolnica Travnik.\n– Podržali smo 199 projekata na javni poziv gdje smo dodjelili petsto hiljada KM i to činimo tradicionalno podržavajući projekte iz oblasti nauke, kulture, sporta, zdravstva, socijalnih davanja i humanitarnih aktivnosti – istakao je Mujić.\n-Ta sredstva će biti realizirana za projekt koji se odnosi na elitocid, odnosno organizovano ubijanje imama u regiji Srebrenica. Kada se jedan narod želi biološki uništiti onda se najprije krene na ubijanje vodstva i obrazovanih ljudi, a to su bili imami u području Srebrenice, Bratunca, Vlasenice, Zvornika itd. – kazao je Hafizović.\n– BH Pošta je prva kompanija u BiH iz javnog i privatnog sektora koja se odazvala na tu molbu i iskreno smo zahvalni na donaciji od 50.000 KM. Ovo nije prvi put da BH Pošta podržava rad Zemaljskog muzeja. Konkretno, radi se o projketu rekonstrukcije velikog, istočnog paviljona u kojem je smještena stalna postavka ‘BiH u praistorijsko doba’ koji ćemo zahvaljujući ovoj donaciji, nadam se, vrlo brzo otvoriti u narednih par mjeseci, prvi put nakon 1992. godine – kazao je Sijarić podsjećajući na tešku situaciju u kojoj se nalazi ova, jedna od najstarijih kulturnih ustanova BiH i njeni uposlenici.


ПАТРИЈАРХ ИРИНЕЈ ОТВОРИО ИЗЛОЖБУ О ВОЈНОМ СВЕШТЕНСТВУ - Јадовно 1941. - КУЛТУРА СЈЕЋАЊА\nOtvorena izložba Vojno sveštenstvo u oslobodilačkim ratovima Srbije 1804-1918\nNjegova svetost patrijarh srpski Irinej otvorio je danas u Beogradu izložbu „Vojno sveštenstvo u oslobodilačkim ratovima Srbije 1804-1918“, a svečanom otvaranju prisustvovao je i predsjednik Srbije Tomislav Nikolić.\nPatrijarh srpski je podsjetio da su svi neprijatelji srpskog naroda i kulture „činili korake da taj narod liše inteligencije, u koju su spadali i sveštenici, jer nestankom njih nestaje i duhovnih vođa“.\n„Srpska crkva je uvek bila sa narodom, napredak naroda je bio i napredak Crkve, a stradanje naroda i stradanje Crkve. Istorija crkve i našeg naroda se ne može razdvajati – oni čine celinu“, rekao je patrijarh Irinej.\nŠef Odsjeka za istoriju Filozofskog fakulteta Univerziteta u Banjaluci Goran Latinović rekao je na otvaranju izložbe da je Srpska pravoslavna crkva imala značajnu ulogu u borbi za oslobođenje i ujedinjenje Srba.\n„Na primjer, 1809. godine u Banjaluci je 18 ustanika nabijeno na kolac, a među njima jedan sveštenik. Ovo posebno pominjem jer je na tom mjestu danas sagrađen Saborni hram Hrista Spasitelja kao ponos zapadne srpske prijestonice“, rekao je Latinović.\nLatinović, koji je i jedan od recenzenata kataloga izložbe, naveo je da postavka sadrži dragocjene fotografije, dokumenta i novinske isječke i izrazio nadu da će uskoro biti dostupna i publici u Republici Srpskoj.\nOtvaranju izložbe prisustvovali su i načelnik Generalštaba Vojske Srbije Ljubiša Diković, direktor Arhiva Srpske pravoslavne crkve Radovan Filipović, direktor Uprave Vlade Srbije za saradnju sa crkvama i vjerskim zajednicama Mileta Radojević, predstavnici vjerskih zajednica u Srbiji i drugi.\nIzložba „Vojno sveštenstvo u oslobodilačkim ratovima Srbije 1804-1918“ biće otvorena do 20. marta u Domu Vojske Srbije u centru Beograda svakog dana osim nedjelje od 11.00 do 19.00 časova.\nOTKRIVENO SPOMEN-OBILjEŽJE „OKO SOKOLOVO“\nIZLOŽBA „MEMORIJALI VELIKOG RATA“


Šta je IKU i zašto je osnovan?\nIKU (Interkulturalis) – je nestranačka, nevladina i neprofitna organizacija, osnovana 2018. godine radi ostvarivanja ciljeva u oblasti interkulturne edukacije i saradnje između različitih kultura u društvenom, ekološkom, političkom i ekonomskom smislu. Naš cilj je da kroz edukaciju i implementaciju raznih programa povećamo interkulturnu kompetenciju, zapošljivost i preduzetništvo pre svega mladih, ali takođe da promovišemo mir, EU integracije, poštovanje ljudskih prava i demokratske slobode. Na ovaj način bi se smanjila netolerancija u regionu, a samim tim bi se i poboljšala poslovna klima. Takođe smo zainteresovani za razmenu mladih, volontiranje, neformalno učenje, obuku i umrežavanje. Interkulturalis je član međunarodne organizacije Youth Proactiv. Naš moto je: Upoznaj drugog i različitog!\nOrganizacija radionica, konferencija, skupova, kampova, kulturnih, turističkih, gastronomskih i muzičkih događaja u svrhu interkulturnog obrazovanja i saradnje između različitih kultura.\nJačanje međunarodne, prekogranične i regionalne saradnje između mladih iz Evrope, a posebno iz zemalja zapadnog Balkana, u oblasti ekonomije, ekologije, nauke, inovacija i kulturne saradnje kao ključnog faktora za socio-ekonomski razvoj.\nUnapređenje rada državnih institucija i javnih politika od značaja za mlade kroz partnerstvo sa resornim ministarstvima i lokalnom samoupravom.\nPromocija evropskih integracija u cilju jačanja stabilnosti, sigurnosti, prosperiteta, demokratije, osnovnih sloboda i vladavine prava kao osnove za društveno-ekonomski razvoj svake zemlje.\nPromocija tolerancije, poštovanja ljudskih prava i demokratskih sloboda, kao i sprečavanje svake vrste diskriminacije i govora mržnje. Integracija mladih pripadnika nacionalnih manjina, migranata i drugih marginalizovanih grupa u socijalni sistem.\nPredstavljanje naše zemlje i regiona, promocija turističkih, prirodnih, kulturnih i istorijskih bogatstva drugim zemljama u cilju jačanja međunarodne saradnje Srbije i regiona sa ostatkom sveta.\nPredstavljanje prednosti i potencijala tržišta i privrede drugim zemljama u cilju jačanja međunarodnih ekonomskih odnosa u regionu.\nPoboljašnje opštih veština pojedinaca i podsticanje želje za preduzmanjem odgovornosti za svoj život, kao i aktivno učestvovanje u društvu.\nUpoznavanje mladih sa preduzetništvom, startapovima, međunarodnim ekonomskim odnosima i osnovama pregovaranja u cilju smanjenja nezaposlenosti kod mladih, ali i unapređenju karijere.\nPomaganje i ohrabrivanje mladih tokom profesionalne orijentacije, povećanje njihovog znanja i usavršavanje veština u cilju napredovanja u karijeri i izgradnje uspešnog ličnog i profesionalnog života.\nPodsticanje i aktiviranje neaktivnih i slabo obrazovanih, priipadnike nacionalnih manjina, migrante, mlade ljude iz ruralnih područja i druge marginalizovane grupe u poboljšanju svog ekonomskog statusa.\nRazvoj, promocija i unapređenje kritičkog razmišljenja mladih, upotreba argumentacije, distanciranje od predrasuda i prepoznavanje manipulacije i demagogije.\nPružanje mogućnosti svima zainteresovanim za volonterske aktivnosti u svrhu solidarnosti i poboljšanja života u lokalnoj zajednici, ali i ličnog razvoja, učenja i unapređenja veština.\nPovezivanje mladih iz različitih sredina putem raznih okupljanja, kampova, događaja i putovanja u cilju razvijanja interkulturne svesti, kao i umrežavanje i saradnja između srodnih organizacija na Erasmus projektima.\nPodizanje svesti naše zajednice i mladih o važnosti zaštite životne sredine, reciklaže i borbe protiv zagađenosti, nekontrolisanog iskorišćavanja prirodnih resursa i stvaranja divljih deponija.\nPromocija obnovljivih izvora energije, čiji je cilj unapređenje i podizanje svesti o racionalnoj upotrebi energije i zaštiti životne sredine kroz promociju koncepta energetske efikasnosti.


Visoka državna i federalna delegacija u zvaničnoj posjeti SBK – RTV Bugojno\nVisoka državna i federalna delegacija u zvaničnoj posjeti SBK\nU zvaničnoj posjeti Srednjobosanskom kantonu jučer su boravili član Predjedništva BiH Bakir Izetbegović, predjedavajući Vijeća ministara BiH Denis Zvizdić, potpredsjednica Federacije BiH Melika Mahmutbegović, federalni premijer Fadil Novalić, kao i pojedini ministri u Vladi FBiH.\nVisoka delegacija iz Sarajeva u Travniku se u zgradi kantonalne Vlade, iza zatvorenih vrata, sastala sa privrednicima i Vladom SBK.\nPo okončanju sastanka član Predsjedništva BiH Bakir Izetbegović susret sa privrednicima i Vladom SBK je ocijenio veoma dobrim.\n– Od učesnika ovog sastanka dobili smo poruke koje nam sad na sredini mandata mogu biti izuzetno korisne, odnosno da podvučemo crtu da bi vidjeli šta je dobro urađeno, šta eventualno nije dobro urađeno i šta može biti bolje urađeno. Tri su segmanta: nastaviti i ubrzati reforme, konačno napraviti pravu vezu između obrazovnog sistema i potreba privrede, odnosno da obrazovni sistem ne djeluje po inerciji i proizvodi one kadrove koje zna proizvoditi nego one koji su potrebni privredi, te da se ubrza izgradnja infrastrukture. Na području SBK to je brza cesta od Lašve prema Travniku, a za to već imaju osigurana sredstva. Mislim da nije problem ni sa projektima i sa dozvolama, a sa izgradnjom se treba krenuti ove godine, poručio je Izetbegović.\nPredsjedavajući Vijeća ministara BiH Denis Zvizdić u svom istupu fokusirao se na potrebu harmonizacije zakonskih rješenja na svim nivoima vlasti radi lakšeg poslovanja i investiranja privrednika u nova radna mjesta.\n-Privrednicu su i na ovom susretu ukazali na regulatorni okvir koji bi trebao biti poboljšan kako bi se otvorili novi kapaciteti i nove mogućnosti za poslovanje u našoj zemlji, te omogućilo strateško partnerstvo sa nekim stranim investitorima u onim segmentima u kojima BiH ima konkurentske i komparativne prednosti. Ovakvi sastanci su dragocjeni za sve vlade jer se mogu čuti konkretni prijedlozi, koje ćemo u narednom periodu, vjerujem u par narednih mjeseci, pokušati pretočiti u zakonska rješenja i u poboljšanje poslovnog ambijenta, rekao je Zvizdić.\nIshodom sastanka u Travniku bio je zadovoljan i federalni premijer Fadil Novalić, istakavši kao je ranije i sam radio u oblasti privrede.\n-Na području ovog kantona zaposlenost je u posljednjih 18 mjeseci rasla za 7,2 posto, a na nivou Federacije BiH je to bilo 5 posto. Nezaposlenost je ovdje opala za 6,2 posto, a u Federaciji BiH za 5 posto. Dakle, ovdje se događa nešto pozitivno i trebamo to podržati, rekao je Novalić, te naglasio kako je na sastanku u zgradi Vlade SBK bilo riječi i o zakonima koji bi omogućili privrednicima nova zapošljavanja, ali i o budućim zakonima, poput onih koji tretiraju boračku populaciju i penzijsko- invalidsko osiguranje, odnosno onima koji, kako je rekao federalni premijer, garantiraju socijalni mir u zemlji.


Održan seminar na temu Bezbednost u zdravstvu - Centar za analizu rizika i upravljanje krizama | Centar za analizu rizika i upravljanje krizama\nU organizaciji Centra za analizu rizika i upravljanje krizama iz Beograda i Instituta za standardizaciju Srbije, a pod pokroviteljstvom Ministarstva zdravlja Republike Srbije, u Specijalnoj bolnici „Čigota“ na Zlatiboru, realizovan je jednodnevni seminar na temu: „Bezbednost u zdravstvu“.\nCilj seminara bio je da se rukovodećim strukturama u zdravstvenim ustanovama Republike Srbije predoče savremeni menđunarodni, evropski i nacionalni standardi u oblasti bezbednosti u zdravstvu, kao i najnovija zakonska rešenja od značaja za bezbednost u zdravstvu.\nSeminaru je prisustvovalo gotovo 90 učesnika iz cele Srbije, direktora zdravstvenih ustanova, pomoćnika i referenata za poslove informatike, pravne poslove, poslove upravljanja ljudskim resursima, lica za kvalitet, kao i lica odgovornih za bezbednost.\nNa početku seminara prisutnima se obratio prof. dr Zoran Keković, predsednik Centra za analizu rizika i upravljanje krizama, koji je pozdravio sve učesnike i zahvalio Ministarstvu zdravlja, kao i Specijalnoj bolnici „Čigota“, na pruženoj podršci.\nU svom uvodnom obraćanju, direktorka Instituta za standardizaciju Tatjana Bojanić istakla je značaj teme i ulogu standarda u unapređenju bezbednosti u zdravstvu, istovremeno zahvalivši se svim prisutnim na velikom interesovanju za teme seminara.\nSeminar je otvorio državni sekretar u Ministarstvu zdravlja, prof. dr Berislav Vekić, koji je istakao značaj zaštite povertljivih podataka o pacijentima i zdravstvenim radnicima, ukazavši, istovremeno, na prisutnost raznih bezbednosnih rizika u zdravstvu koji utiču na kvalitet i kontinuitet zdravstvene zaštite. Stoga je pohvalio napore organizatora da putem ovog seminara doprinesu podizanju bezbednosne svesti o rizicima i načinu reagovanja od strane zaposlenih u zdravstvu, posebno edukacije najodgovornijih struktura koje učestvuju u procesu organizovanja, planiranja i sprovođenja preventivnih mera bezbednosti.\nPredavači na seminaru su bili ugledni univerzitetski profesori, eksperti Instituta za standardizaciju Srbije, predstavnici Sektora za vanredne situacije MUP-a RS, kao i predstavnici iz prakse sa višegodišnjim iskustvom na poslovima menadžmenta i standardizacije u sferi bezbednosti u zdravstvu.\nProf. dr Zoran Keković je najpre prezentovao evropski dokument CEN/TS 16850 – Uputstvo za upravljanje bezbednošću u zdravstvenim ustanovama, a onda upoznao učesnike sa najnovijim trendovima ponašanja sa elementima nasilja u zdravstvu i kako se od takvih rizika zaštititi primenom savremenih standarda.\nDr Dragana Popović, iz Instituta za standardizaciju Srbije, govorila je o primeni sistema menadžmenta kvalitetom u zdravstvenoj zaštiti – prezentacijom standarda SRPS EN 15224:2017 – Sistemi menadžmenta kvalitetom – Primena EN ISO 9001:2015 u zdravstvenoj zaštiti.\nVioleta Nešković Popović, iz Instituta za standardizaciju Srbije, upoznala je prisutne sa nacionalnim standardom – SRPS EN ISO 27799, Информатика у здравству – Управљање безбедношћу информација у здравству помоћу ISO/IEC 27002.\nŽivko Babović, načelnik Uprave za vanredne situacije Sektora za vanredne situacije MUP-a RS je govorio o najnovijim zakonskim rešenjima iz oblasti smanjenja rizika od katastrofa i upravljanja vanrednim situacijama. On je ukazao na procenjenu opasnost od epidemija u Republici Srbiji i ulogu Ministarstva zdravlja u prevenciji i upravljanju tim rizikom na teritoriji cele Repoblike. Istovremeno je upoznao učesnike seminara sa njihovim obavezama u pogledu izrade planske dokumentacije u skladu sa zakonskim rešenjima koji uređuju oblast vanrednih situacija.\nDragiša Jovanović, član Nacionalne komisije za standarde za bezbednost i otpornost pri Institutu za standardizaciju Srbije, istakao je ulogu i obaveze zdravstvenih ustanova u zaštiti lica, imovine i poslovanja u skladu sa Zakonom o privatnom obezbeđenju RS i, takođe, govorio o Nacionalnom standardu za procenu rizika u zaštiti lica, imovine i poslovanja, na osnovu kojeg se procenjuju rizici bezbednosti u zdravstvu.\nU drugom delu seminara, mogle su se čuti prezentacije predstavnika ovlašćenih sertifikacionih kuća, kao i organizacija koje se bave implementacijom zakonskih rešenja i standarda u praksi, a u vezi su sa zaštitom privatnosti u zdravstvu i zaštitom podataka o ličnosti.\nAleksandar Bratić, iz kompanije Standardi i rešenja, govorio je o novom Zakonu o zaštiti podataka o ličnosti i izazovima usklađivanja sa zahtevima normativnog okvira korisnika zdravstvenih usluga, ukazavši na značaj integrisanja privatnosti u informacioni sistem zdravstva.\nProf. dr Gordana Pejović, sa Fakulteta organizacionih nauka Univerziteta u Beogradu, govorila je o iskustvima sertifikacije SGS u zdravstvenim ustanovama prema zahtevima standarda ISO/IEC 27001 – Sistem menadžmenta bezbednošću informacija i ukazala na najveću ranjivost zdravstvenog sektora kada je u pitanju zaštita podataka o ličnosti.\nProf. dr Goran Mandić, sa Fakulteta bezbednosti Univeziteta u Beogradu, prezentovao je specifičnosti obezbeđenja u zavisnosti od vrste zdravstvene usluge i ukazao na značaj edukacije ugroženih radnika u zdravstvu.\nNa kraju seminara, otvorena je diskusija o temama seminara, a učesnici su imali priliku da postavljaju pitanja predavačima.\nSeminar je završen uručivanjem zahvalnica i priznanja državnom sekretaru Ministarstva zdravlja, prof. dr Berislavu Vekiću za izuzetan doprinos i podršku realizaciji seminara, kao i dr Željku Sakiću, direktoru Specijalne bolnice za bolesti štitaste žlezde i bolesti metabolizma „Zlatibor“, za podršku u organizovanju i realizaciji seminara.\nPolaznicima seminara uručeni su sertifikati o učešću na seminaru.\nNa osnovu rezultata anketnog upitnika, seminar je u potpunosti opravdao očekivanja prisutnih, teme su ocenjene kao aktuelne i veoma zanimljive, a predavači kao kompetentni. Istovremeno, veliki broj učesnika je iskazao potrebu za ponovnim organizovanjem ovakvih i sličnih seminara koji tretiraju rizike bezbednosti u zdravstvu, uz želju da oni postanu tradicionalni.\nPDF: Izveštaj Analiza upitnika bezbednost u zdravstvu 2019. (741 Kb)\nBezbednostBezbednost u zdravstvucigotazdravstvozlatibor


Emirati nude 100.000 viza za programere sa bilo kog kraja svijeta – The PRESTIGE\nZlatne vize — koje primaocima pružaju dugoročni boravak — dobiće programeri, preduzetnici, vlasnici preduzeća i startapa koji se bave programiranjem. Ideja Programa je diverzifikovati ekonomiju zemlje. Pored toga, UAE planiraju da osnuju 1.000 kompanija koje će učestvovati u procesima digitalne transformacije državnih i ekonomskih sistema.\nUAE ministar za vještačku inteligenciju, digitalnu ekonomiju i rad na daljinu rekao je da pružanje mogućnosti programerima da dobiju zlatnu vizu ima za cilj privlačenje vrhunskih međunarodnih programera, sa različitim vještinama i talentima. Za vizu se mogu prijaviti ljudi svih nacionalnosti i starosnih grupa.\nPotpredsednik i premijer UAE rekao je da mladi iz UAE moraju znati „da budućnost ima nove alate, govori drugačiji jezik i usvaja metodologije rada na mreži”.\nEvergrande još jednom izbjegao bankrot\nU Njemačkoj otvoren najduži viseći most na svijetu


Mihajlović potpisala evropsku deklaraciju o bezbednosti železnice - Ekonomija - Dnevni list Danas\nPočetna » Ekonomija » Mihajlović potpisala evropsku deklaraciju o bezbednosti železnice\nStrateški interesi Vlade Srbije jesu razvoj i ulaganje u železnički saobraćaj i unapređenje bezbednosti saobraćaja, izjavila je danas ministarka građevinarstva, saobraćaja i infrastrukture Zorana Mihajlović.\n1Piše: Beta 13. novembra 2019. 11.12\nOna je na IPA samitu u Privrednoj komori Srbije potpisala Deklaraciju o bezbednosnoj kulturi evropske železnice i istakla da pre sedam-osam godina situacija u srpskim železnicama nije bila ni blizu minimalnih uslova rada i bezbednosti.\nDeklaraciju su potpislai i IPA menadžer projekta iz Evropske agencije za železnicu Piter Mim i vrđilac dužnosti direktora Direkcije za železnice Lazar Mosurović.\n„Regionalno povezivanje je suština budućeg razvoja i zato je važno što su danas sa nama prijatelji iz svih zemalja regiona. Razmenićemo iskustva, ali i razgovarati o unapređenju zakonodavnog okvira. Naš cilj je da vratimo putnike u železnički saobraćaj i povećamo efikasnost karga“, rekla je ministarka.\nDodala je da Srbija treba da iskoristi svoj potencijal i da, kao što je nezaobilazna ruta između istoka i zapada u drumskom saobraćaju, tako treba i železnicu da vrati na mapu evropskih železnica.\nŠef Delegacije EU u Srbiji Sem Fabric rekao je da Unija veliki značaj pridaje bezbednosti i povezivanju, te čestitao Vladi Srbije i Evropskoj agenciji za železnice na današnjem potpisivanju Deklaracije o bezbednosnoj kulturi.\n„Povezivanje je suštinski važan element za bezbednost u saobraćaju. Železnice predstavljaju zeleniji način transporta i doprinose bezbednosti i efikasnosti saobraćaja. U prethodnih par godina EU je uložila više od milijardu evra u Srbiju u oblasti transporta i nastavićemo da pružamo podršku. Pozdravljam i čestitam Vladi Srbije završetak poslednje deonice na Кoridoru 10, na auto-putu za Bugarsku“, rekao je Fabrici.\nVršilac dužnosti direktora Direkcije za železnice Lazar Mosurović je rekao da železnice Srbije postaju deo velike evropske železničke porodice.\n„Bezbednost saobraćaja briga je svih železnica Evrope i u interesu svih je da nastavimo da radimo na tome. Direkcija za železnice poštuje procedure EU i usklađuje svoje propise sa evropskim. Danas će Deklaraciju o bezbednosnoj kulturi potpisati više od 35 institucija iz zemlje i regiona“, rekao je Mosurović.\nMihajlović je na pitanje novinara da prokomentariše različite stavove o regionalnoj inicijativi „Mali Šengen“ o slobodnom protoku ljudi, kapitala i robe rekla da je cilj te inicijative ekonomsko povezivanje u regionu.\n„Prošlost ne možemo da vratimo, ali treba da mislimo na budućnost, a to je bolji život naših građana“, ocenila je ona.\nUkazala je da nijedna zemlja u regionu nema veći interes od toga da obezbedi da građani ostanu u svojim državama i da žive bolje i kvalitetnije.\n„Važno je da obezbedimo brži protok robe i ljudi i da granične prelaze učinimo bržim i efikasnijim. Nije dovoljno da ulažemo u auto-puteve, železničke i vodne koridore ako nam prelazi nisu bolje organizovani. Ministarstvo koje vodim radiće sa kolegama iz drugih zemalja na uspostavljanju regionalnog taga za brzi prolaz vozila na auto-putevima u regionu, a daćemo doprinos da prelazak na graničnim prelazima bude brži“, rekla je Mihajlović.\nMinistarstvo građevinarstva saobraćaja i infrastrukture, Železnica, Zorana Mihajlović\nKonačni bilans obaveza će se naknadno utvrditi\n13. novembra 2019. u 11.56\nKoja zeleznica, koji zeleznicki saobracaj u Srbiji gospodja dnevna kolumnistkinjo Danasa ?


Dodik poručio Incku: Alal vjera majstore, za 24.000 evra mjesečno mogao bi bolje | BL Portal\nDodik poručio Incku: Alal vjera majstore, za 24.000 evra mjesečno mogao bi bolje\n4. Novembra 2020. 16:43\nSrpski član Predsjedništva BiH Milorad Dodik istakao je da je visoki predstavnik u BiH Valentin Incko “nepotrebna i štetna fukara u BiH koji je svojim izvještajem Savjetu bezbjednosti UN još jednom pokazao da je pristrasni lažljivac, portparol muslimanima u BiH i zavisnik od njihove političke strukture”.\nNa pitanje Srne da prokomentariše Inckov izvještaj u kojem je, između ostalog, naveo da su SNSD i HDZ nastavili verbalne napade na sastav CIK-a nazivajući tu instituciju nelegitimnom, Dodik je rekao šta reći za čovjeka koji opravdava antiustavne i antizakonske procedure u vezi sa izborima i radom CIK-a nego da je smutljivac.\n“Čovjek koji se poziva na CIK kao nezavisno tijelo, a sve čini da ga podredi i stavi u funkciju jedne politike je najobičniji manipulator. Čovjek koji pristaje da mu izvještaj Savjetu bezbjednosti UN pišu muslimani u njegovoj kancelariji najbolji je dokaz podaništva i zavisnosti muslimanskom Sarajevu, po čemu je Incko poznat”, naglasio je srpski član Predsjedništva BiH.\n“Alal vjera majstore, za 24.000 evra mjesečno mogao bi bolje”, istakao je Dodik.\nTags: 24.000 evra, Dodik, Incko, poruka\nIspalili više hitaca: Uhapšen trojac osumnjičen za teško ranjavanje muškarca\nRačunar vam je usporio u posljednje vrijeme – probajte neko od ovih rješenja


Analitika - Informativni Portal - Baumgartner u jednom trenutku izgubio kontrolu\ncar hire in montenegro\tTehnologija\t- Zanimljivosti\tBaumgartner u jednom trenutku izgubio kontrolu\t16. oktobar 2012.\tFeliks Baumgartner, Austrijanac koji je zadivio svijet skočivši sa 39.000 metara nadmorske visine i probivši svojim tijelom zvučni zid, u jednom trenutku izgubio je kontrolu tokom leta, javljaju agencije.\nKamera koja je bila postavljena na grudima pokazuje kako se Austrijanac nekoliko puta okrenuo velikom brzinom, što je moglo dovesti do fatalnih posljedica.\nNa pres konferenciji održanoj nakon uspješnog prizemljenja Baumgartner je priznao kako je u tom trenutku razmišljao da odustane od istorijskog skoka\n"U jednom trenutku sam bio u velikim problemima. Na odijelu sam imao stabilizator koji sam u svakom trenutku mogao pokrenuti i zaustaviti okretanje. Znao sam da je, ako to uradim, cijela stvar gotova i da se neću kretati željenom brzinom", kazao je Baumgartner.\nNeustrašivi Austrijanac skočio je sa visine od 39.045 metara. Njegov let trajao je 4,2, minuta a najveća brzina iznosila je nevjerovatnih 1.342 kilometara na sat.Tweet


Iz ugla zvaničnog Brisela progres BiH prema evropskim institucijama izgleda usporen\nIz ugla zvaničnog Brisela, progres BiH prema evropskim institucijama izgleda usporen, opterećen nedovršenim procesima, poput pune saradnje sa Hagom i očito teškog pitanja formiranja jedinstvenog i funkcionalnog policiskog tijela na nivou bh države.\nDa li postoji veza izmedju činjenice da BiH još nije ostvarila punu saradnju sa Hagom i reforme bh policije? U zvaničnom Briselu, u timu visokog predstavnika EU, Javiera Solane, odbijaju direktnu vezu, mada priznaju-dvije nezaobilazne integracijske zadaće, Hag i policiju spaja trenutno nedovoljno dinamičan progres, u kojem je, za sada, jedino izvjesna neizvjesnost.\nŠef Solaninog kabineta, Cristina Gallach: Mislim da ne mogu formalno da povežem dva važna pitanja na dva različita nivoa- saradnju sa Hagom i policijske reforme, ali suština je da li se stvarno želi transformacija društva i da li se stvarno želi demokratizacija i organizcija društva tako da u potpunosti bude usaglašeno sa svim vrijednostima kakve dijelimo u Evropskoj uniji i kakve bi smo rado dijelili i sa BiH.\nKada je riječ o vezi izmedju Haga i policije, neko bi mogao da vidi nešto posebno u smislu zaštite haških optuženika koji su još uvijek u bjekstvu- nije na meni da tako zaključujem, ali činjenica da se tako dugi niz godina Radovan Karadžić uspješno skriva, govori o nedostatku volje vlasti u jednom dijelu bh države da ga uhapse".\nOvome treba dodati i aktuelni zastoj u ustavnim reforma, koji, prema tvrdnji šefa kabineta Visokog predstavnika EU, za sada neće izazvati radikalan odgovor Brisela:\n" Mi bi smo veoma željeli da se ovo pitanje pokrene naprijed. Situacija bi mogla biti nešto kompleksnija u svjetlu činjenice da se ulazi u izbornu kampanju, ali, prije ili kasnije, biće neophodne ustavne promjene koje će omogućiti BiH da bolje funkcioniše i da lakše odgovara potrebama svojih stanovnika. Zato, na bh liderima je da odluče kada će se opet vratiti ovom pitanju, a EU će ih u tome podržati u onom trenutku kada pitanje ustavnih reformi ponovo bude na stolu".\nOčekuje se da će i evropski ministri, koji se u ponedjeljak okupljaju u Briselu, uputiti poruku BiH- podsjećanje na neophodnost reformi i ukazati da zastoj u euro-integracijskom procesu susjedne SCG treba da posluži kao ozbiljno upozorenje zvaničnom Sarajevu.


Obeležen Međunarodni dan ljudskih prava uz otvaranje izložbe "Tolerancija 2", reviju narodnih nošnji i nastup inkluzivnog hora "ISON" : Nadlanu.com\nObeležen Međunarodni dan ljudskih prava uz otvaranje izložbe "Tolerancija 2", reviju narodnih nošnji i nastup inkluzivnog hora "ISON"\nObjavljeno 10. dec 2019. / 11:31:11\nKancelarija za ljudska i manjinska prava Vlade Republike Srbije organizovala je juče obeležavanje Međunarodnog dana ljudskih prava na Trgu slobode u Novom Sadu.\nNa događaju koji se realizovao pod sloganom „Srbija jednaka za sve“ prisutnima su se obratili: Suzana Paunović, direktorka Kancelarije za ljudska i manjinska prava Vlade Rebulike Srbije; Biljana Barošević, pomoćnik ministra za rad, zapošljavanje, boračka i socijalna pitanja, Jene Hajnal, predsednik Nacionalnog saveta mađarske nacionalne manjine, Helena Vuković, majorica Vojske Srbije u penziji, aktivistkinja i Nenad Pagonis, desetostruki šampion sveta u kik-boksu.\n- Do sada je obeležavanje Dana ljudskih prava uvek bilo u Beogradu, a ove godine smo želeli da obeležavanje bude u nekom drugom gradu i izbor je bio Novi Sad, kao multietnička i multikonfesionalna teritorijalna autonomija svih svojih građana. Nastojaćemo da to postane praksa, da sledeće godine obeležavanje bude u nekoj drugoj lokalnoj samoupravi u Srbiji. Ovo je prilika da ukažemo na neophodnost i značaj poštovanja ljudskih i manjinskih prava ne samo 10. decembra, već tokom cele godine. Vlada Srbije posvećena je kontinuiranom unapređenju stanja ljudskih prava, ali svesni smo i činjenice da nas na ovom putu čeka još posla. Postoji potreba da se i dalje radi na unapređenju položaja žena, osoba sa invaliditetom, starijih osoba, dece i pripadnika romske nacionalne manjine, i te teme su za Vladu izuzetno važne. Nastavićemo da sa organizacijama civilnog društva zajedno radimo na boljoj primeni zakona, borbi protiv diskriminacije i unapređenju stanja ljudskih prava. Važno je da civilno društvo u Vladi vidi pouzdanog partnera i da prepozna spremnost da se njihovi predlozi čuju i realizuju u praksi. Svi zajedno imamo obavezu da učinimo da stanje ljudskih prava u našoj zemlji i dalje ide uzlaznom putanjom. Obrazovanje dece, kao i mediji imaju veoma važnu ulogu - istakla je Suzana Paunović, direktorka Kancelarije za ljudska i manjinska prava.\nDirektorka Kancelarije je pozvala sve gradove i opštine u Srbiji da se pridruže u obeležavanju Međunarodnog dana ljudskih prava i da u svojim zajednicama obeleže ovaj važan datum.\nPrisutnima se obratila i Biljana Barošević, pomoćnica ministra za rad, zapošljavanje, boračka i socijalna pitanja, koja je naglasila da je za ljudska prava Novi Sad u proteklom periodu uradio mnogo, dok je Helena Major u svom obraćanju rekla da bi decu trebalo do predškolskih dana edukovati da neguju i poštuju različitosti, a Nenad Pagonis je istakao da bi svi u Novom Sadu trebalo da budu slobodni, i da bi upravo to trebalo ostaviti našoj deci u amanet.\nU okviru manifestacije organizovana je i izložba plakata “Tolerancija 2”, autora Mirka Ilića, koju su otvorili Slavimir Stojanović Futro, beogradski dizajner, vizuelni umetnik i pisac i Jelena Banjac, istoričar umetnosti i muzejski savetnik Muzeja grada Novog Sada. Ova putujuća kolekcija plakata slavi i promoviše toleranciju među ljudima.\nU okviru kulturno-umetničkog dela programa održana je i revija narodnih nošnji što je posebno oduševilo sve prisutne. Publika je bila u prilici da vidi parove u srpskim, crnogorskim, makedonskim, mađarskim, romskim, ukrajinskim, šokačkim, bunjevačkim, slovačkim i rusinskim narodnim nošnjama, kojima je istaknuta lepota različitosti i multikulturalnosti Srbije\nU sklopu muzičkog programa, nastupio je inkluzivni hor ISON koji okuplja decu sa invaliditetom i smetnjama u razvoju, promotivnih spotova o ljudskim i manjinskim pravima, a potom i vokalno-instrumentalni sastav “Retro Acoustic”.\nObeležavanje Međunarodnog dana ljudskih prava se organizovano je u saradnji sa nacionalnim savetima nacionalnih manjina i kompanijom Color Media Communications.\nHelena Vukovićimaš pravajedinstvoJene Hajnallepota različitostiljudska pravamanjinemultikulturalnostMеđunarodni dan ljudskih pravanacionalne manjinenovi sadNovosadski Winterfest 2019nsSrbija jednaka za svesuzana paunovićtolerancijaTolerancija 2trg slobodezajedništvo


Zaposleni u ovom javnom preduzeću ne smeju ni da se UGOJE, NI DA SMRŠAJU - Beograd24\nAutor Redakcija Beograd24\t On Nov 19, 2018\nPoslednjih dana aktuelna je tema uniformisanja zaposlenih u JKP GSP “Beograd”, tačnije, u fokusu je bila svota novca izdvojena upravo u tu svrhu.\nIpak, ukoliko se osvrnete na Pravilnik o uniformi zaposlenih JKP GSP “Beograd”, koji je osvanuo na društvenim mrežama, i posebno na propisan način korišćenja uniforme, shvatićete sa kakvim se potencijalnim problemom suočavaju zaposleni u pomenutom preduzeću.\nNaime, uniforme već zadaju glavobolje radnicima, s obzirom da je pravilnikom predodređeno da se “uniforma ne sme nikako prepravljati i menjati čitave dve godine”, što je njen rok trajanja. To bi nadalje značilo da ukoliko se neko od zaposlenih ugoji ili naglo smrša, mora da nosi uniformu koja mu ne odgovara dok je “u roku”.\nPrepravljanje uniforme zabranjuje, kako stoji u dokumentu, “menjanje oblika, kroja, boje, oznake… E sad da li je zabranjeno malo prekrajanja u slučaju viška kilograma, nije baš najjasnije.\nIpak, ono što je još alarmantnije jeste postojanje Člana 14. ovog Pravilnika, kojim je propisano da “ukoliko u roku trajanja uniforme, korisniku prestane radni odnos u JKP GSP “Beograd” na osnovu pisanog sporazuma sa poslodavcem, otkazom ugovora o radu od strane zaposlenog ili otkazom ugovora o radu od strane poslodavca, korisnik zadržava uniformu, ali je dužan da isplati deo iznosa njene nabavne vrednosti uvećane za PDV, srazmerno preostalom roku trajanja”.\nPodsećanja radi, kompletna uniforma košta blizu 40.000 dinara, te je jasno da se radnici osećaju kao “u klinču”, te su se i sami požalili u objavama na društvenim mrežama.


Potrebno je osnivanje jakog međunarodnog tima za rešavanje slučajeva ubijenih i nestalih novinara i medijskih radnika na KiM u periodu od 1998. do 2005. godine, rečeno je na predstavljanju trogodišnjeg istraživanja Udruženja novinara Srbije o ovim slučajevima.\nDetalj sa predstavljanja istraživanja u Beogradu (Foto UNS)\nPredsednik UNS-a Vladimir Radomirović rekao je da je Udruženje dugo bilo usmaljeno u saznavanju istine o ubijenim i nestalim novinarima na КiM, ali da sa podrškom Evropske federacije novinara i porodice žrtava sada nisu usamljene. „UNS će nastaviti da traga za istinom i insistirati da odgovorni budu privedeni pravdi“, rekao je Radomirović.\nInače, Mihajlović je obelodanio je i da je posle otmice Perenića i Slavuja novinar Njujork Tajmsa Majk O’Кonor u mestu Bela Crkva video automobil, plavu Zastavu 128 kojim su otišli na radni zadatak i diktafon "soni" koji su poneli.\nBivši novinar Tanjuga Nebojša Radošević, koji je sa fotoreporterom Vladimirom Dobričićem Кićom zarobljen 1998. godine kada su krenuli na novinarski zadatak u blizini aerodroma Slatina u Prištini, rekao je da je „splet okolnosti“ doveo do toga da oni budu pušteni, kao i da su ih „političke igre spasile“.\nNa pitanje zašto do sada nije javno govorio o otmici Radošević je rekao da su ovaj slučaj „pojeli“ drugi događaji u to vreme na КiM, poput Račka. „Važno je da se sazna istina. Videćemo da li ćemo doći do pravde“, rekao je Radošević.\nNovinar sajta RTS-a Rade Maroević, koji je u Prištini izveštavao za novinsku agenciju Beta, rekao je da ne postoji ozbiljna istraga o ubijenim i nestalim novinarima na КiM.\n„U gomili slučajeva postoje prvi koraci istrage, koje su UNMIК i donekle КFOR pokrenuli. Ipak, zbog političkih odluka sledeći koraci bili su zapostavljeni“, rekao je Maroević i dodao da su novinari u to vreme na Кosovu bili „lake mete“, kao i da je pritisak na njih bio konstantan.\nPredsednik Кomisije za istraživanja ubistava novinara Veran Matić u svoje ime se izvinio što ništa nije urađeno u slučajevima zločina nad novinarima. „Velika je sramota što naša zemlja ništa konkretno nije uradila“, rekao je Matić.\nGeneralni sekretar UNS-a Nino Brajović rekao je da nije „pretenziciozno“ istaći da je istraživanjem UNS-a o ubijenim i nestalim novinarama na КiM, koje je vodila Jelena Petković, urađeno mnogo više od onoga što su učini organi zaduženi za vladavinu prava, kao i da je reč o krahu ovih institucija.\n„Optimista sam zbog toga što je Evropska federacija novinara usvojila Rezolociju o istragama ubijenih novinara na КiM“, rekao je Brajović i najavio knjigu u kojoj će biti objedinjeni rezultati novinarskog istraživanja Jelene Petković i UNS-a o svih 18 slučajeva ubistava i otmica novinara na КiM.\nPredsednik UNS-a na Кosovu Budimir Ničić rekao je da je Кosovo prvo u Evropi po broju ubijenih i otetih novinara. Govoreći o ploči koja je posvećena Pereniću i Slavuju Ničić je podsetio da je ona prvi put postavljena 2012. godine, ali da je posle dva meseca srušena.\nPodsetio je i da je UNS na Кosovu 2009. godine, nakon što je EULEКS preuzeo mandat od UNMIК-a, organizovao proteste u Prištini. „Tada smo tražili da budu pokrenute istrage za sedam srpskih kolega, za koje smo imali saznanja da su ubijeni i oteti“, rekao je Ničić.\nAutorka istraživanja UNS-a o ubijenim i nestalim novinarama na КiM Jelena L. Petković rekla je da su većina sagovornika - rođaka, saradnika i prijatelja ubijenih i kidnapovanih novinara, kao i zvaničnika, prvi put upitani da govore o ovoj temi.\n„Ovim istraživanjem konačno je formiran i spisak svih ubijenih i kidnapovanih novinara na Кosovu, a koji su prihavatile i međunarodne organizacije koje se bave ovom temom. UNS-ove tekstove na albanskom, srpskom i engleskom jeziku, prenosili su mediji u Prištini, Beogradu, ali i zemljama EU“, rekla je Petković.\nZahvalila se medijima, kolegama koji su na ovaj način pokazali solidarnost, kao i Misiji OEBS-a na Кosovu koja je pružila podršku.\n30.03.2020 Opao broj novozaraženih u Srbiji, troje umrlo (267)\n30.03.2020 Ivanović: Broj zaraženih će rasti zbog masovnih proslava (186)\n30.03.2020 Odobrena izgradnja 62 kuće za raseljene (183)\n30.03.2020 Podneta krivična prijava protiv Tačija (161)\n30.03.2020 EU donira 5 miliona evra Kosovu (119)\nMart 2020 11 (418)


Mala bronzana statua žene koja se nalazi u muzeju u Hamburgu, najverovatnije predstavlja gladijatorku, pokazalo je novo istraživanje. Za statuu se prethodno mislilo da predstavlja sportistkinju, ali Alfonso Manas sa univerziteta u Granadi tvrdi da se radi o ženi koja se borila u arenama, prenosi sajt "Live Science".\nŽena ima dugu vezanu kosu, obučena je samo u komad tkanine omotan oko kukova i ima zavoj na kolenu, što je česta karakteristika gladijatora. Manas smatra da ona nije bila sportistkinja jer one nisu prikazivane obnaženih grudi, za razliku od gladijatorki, koje su bile robinje ili pripadnice nižih klasa. Ona je visoko podigla levu ruku i u njoj drži predmet za koji Manas tvrdi da je sika – kratki zakrivljeni mač koji su koristili borci u arenama. U prilog njegovoj tvrdnji ide i njena poza, jer je podizanje mača u vazduh uobičajena poza u kojoj su predstavljani gladijatori koji proslavljaju pobedu.\nAna Mekalou, profesorka sa univerziteta u Ohaju smatra da statua može da predstavlja gladijatorku, ali je rekla da joj je čudno to što nema ni oklop ni štit ni šlem. Manas veruje da je to zato da bi bilo što jasnije da se radi o ženi.\nUkoliko se potvrdi da ova statua predstavlja gladijatorku, to će biti tek drugi poznati prikaz ovih žena boraca. Do sada je je pronađen reljef u Halikarnasu (današnji Bodrum) na kome se vide dve gladijatorke koje se bore. O gladijatorkama ima malo sačuvanih tekstova, ali zna se da su one zabranjene tokom vladavine cara Septimija Severa 200. godine nove ere.


Od 26. do 29. juna 2014. u Sloveniju je na radnu posetu došlo rukovodstvo Uprave kriminalističke policije R. Srbije. Razmenjena su iskustva sa slovenačkim kolegama na svim ključnim područjima otkrivanja i progona organizovanog kriminala.\nGlavna tema razgovora bila je sprovođenje promena i slovenačka iskustva reformnim procesima policije što čeka i Srbiju tokom približavanja EU. Predstavnici oba dve policije slažu se da je bila zajednička operativna saradnja uspešna. Ovom prilikom zavezali su se da će nadalje učvršćivati tesne veze i na ostalim nivoima delovanja.\nZapočeti projekat će se nastaviti ove jeseni u Srbiji.


Visoko sudsko i tužilačko vijeće (VSTV) donijelo je odluku o razrješenju dužnosti Milene Rajić, sutkinje Općinskog suda u Sarajevu, zbog nemara ili nepažnje u vršenju službene dužnosti, a nakon što je Drugostepena disciplinska komisija uvažila žalbu Ureda disciplinskog tužioca u odnosu na ranije izrečenu mjeru.\nKako je saopćeno, VSTV je imao u vidu “ponašanje tužene u toku disciplinskog postupka, njenu raniju disciplinsku odgovornost i nepoštivanje organa VSTV-a BiH te s obzirom na stepen javne štete koja je prouzrokovana počinjenjem disciplinskog prekršaja i kojim je, posljedično, narušeno povjerenje tužene u njen pravilan i zakonit rad, a tim i rad Općinskog suda u Sarajevu”.\n“Vijeće kao cjelina smatra da se niti jednom drugom disciplinskom mjerom ne bi postigla svrha kažnjavanja kako specijalne, tako ni generalne prevencije”, saopćeno je.\nZa najtežu disciplinsku mjeru, kako je obrazloženo, VSTV se opredijelio kako bi se njenim izricanjem demonstriralo pravosuđu, nositeljima pravosudne funkcije, profesionalnoj zajednici u cjelini, kao i građanima i široj javnosti, da pravosuđe i njegovi najviši organi imaju odlučnost i odgovornost da sankcioniraju svoje članove za sve oblike narušavanja integriteta i digniteta sudijske funkcije, odnosno narušavanja povjerenja u pravilan i zakonit rad pravosuđa.\nProtiv Milene Rajić je u sarajevskom Kantonalnom sudu u toku sudski postupak gdje joj se u predmetu “Kurir”, skupa s još sedam osoba, sudi za nezakonitu uknjižbu nekretnina, odnosno da je bila pripadnica grupe koja je optužena da je nelegalnim radnjama izdejstvovala 46 nezakonitih presuda pred Općinskim sudom u Sarajevu.\nGrupu je, prema navodima optužnice, organizovao advokat Ismet Hamzić te je preko službenika Suda, kojima je za tu uslugu davao novac, osigurao da se predmeti dodijele u rad sutkinji Mileni Rajić, koja je kršenjem zakona donosila presude u korist Hamzićevih stranaka.\nOsim ovog postupka, Rajić je optužena u predmetu “Pravda”, skupa s Alijom Delimustafićem i još 30-ak osoba, za organizovani kriminal i više drugih krivičnih djela.\nRajić je u aprilu 2017. suspendovana s pozicije sudije u Općinskom sudu.\nNavedena Odluka VSTV-a je konačna, a sudija koji je razriješen dužnosti odlukom Vijeća može uložiti žalbu Sudu BiH.\nUhapšena sutkinja zbog korupcije


Novi Bečej: Adaptacija kuglane\nNedavno je započeta adaptacija kuglane Kuglaškog kluba „Jedinstvo“ iz Novog Bečeja. Završetak radova se očekuje do sredine ove godine.\nPo ovogodišnjem planu lokalne samouprave, započeta je adaptacija kuglane Kuglaškog kluba „Jedinstvo“. Ova kuglana, koja se nalazi u prizemlju Doma kulture opštine Novi Bečej počela je sa radom davne 1976.godine. Od tada je već tri puta adaptirana, međutim prostorije nisu zadovoljavalepotrebe kuglaša Prve savezne lige, pa je zatvorena.\n“Izgradnjom nove kuglane ćemo moći odigrati i ligu šampiona. Siguran sam da će ovo biti jedna od najsavremenijih kuglana u Evropi i mislim da će zadovoljiti sve kriterijume koji budu postavljeni prema nama”-rekao je Jova Popović, predsednik Kuglaškog kluba „Jedinstvo“.\nDo sada je u toku radova urađena vodovodna i kanalizaciona mreža, trenutno se renoviraju svlačionice, a u planu je da se postavi i nova elektroinstalacija, nakon čega sledi tender za nabavku nove opreme.


Radnici Košute čekaju pravdu 23 godine – ProSrpski Portal\nRadnici Košute čekaju pravdu 23 godine\nNajveći dio imovine prodat je u junu 2001. za 6,2 miliona maraka kompaniji “Montenegro modern shoes” (MMSH), ali radnici nijesu naplatili potraživanja\nBivši radnici fabrike obuće Košuta sa Cetinja pravdu čekaju 23 godine, kada je firma otišla u stečaj, a njih oko 600 i pored rasprodaje vrijedne imovine nijesu dobili devet zaostalih zarada, niti im je povezan radni staž.\nPredstavnica radnika Dijana Vujović kaže da je kompanija u trenutku stečaja imala fabriku na Cetinju sa preko 600 mašina, veliku količinu opreme i repromaterijala, kao i 48 prodavnica širom bivše Jugoslavije.\nOna podsjeća da je stečaj uveden u martu 1996. godine, kao i da je u junu 2001. godine zaključen stečajni postupak nad najznačajnijim dijelom imovine fabrike čija je vrijednost tada na 6,4 miliona maraka, dok je stečajni postupak nastavljen nad dijelom stambenog prostora od 1.358 kvadrata vrijednog 1, 2 miliona maraka. Najveći dio imovine prodat je u junu 2001. za 6,2 miliona maraka kompaniji “Montenegro modern shoes” (MMSH), ali radnici nijesu naplatili potraživanja.\n“Kako je moguće da fabrika koja ima 48 objekata na ekskluzivnim lokacijama širom bivše Jugoslavije, preko 600 mašina, od kojih je samo jedna imala vrijednost od 1,2 miliona eura, bude procijenjena na nešto više od šest miliona maraka. Nevjerovatno je i da prioritetni povjerioci-radnici ostanu nenamirenih potraživanja zbog kojih je i došlo do pokretanja stečajnog postupka”, kazala je Vujović.\nOna je precizirala da se od prodaje imovine naplatilo svega 20 radnika.\n“Zbog sumnji u kriminalne i manipulatorske radnje podnijete su krivične prijave Specijalnom državnom tužilaštvu. Najveća nepravda u privredi nanijeta je upravo ovim ljudima koji i danas protestuju ispred zgrade Prijestonice Cetinje. Nezamislivo je da se namire svi povjerioci, a da pritom ovi radnici ostanu u potpunosti nenamireni”, kazala je Vujović.\nBivši radnici apeluju da im se isplate zarade prijavljene u stečajnom postupku, poveže radni staž i omogući socijalni program jer većini do penzije nedostaje jedna do tri godine. Zahtijevaju i da im tužilaštvo odgovori šta se desilo sa njihovim krivičnim prijavama.\nčekaju godine Košute pravdu radnici\nRTS: Košarkaši Zvezde napustili avion pred put u Podgoricu


MUP: Navodi Vuletića neistiniti, razgovaraćemo s njim zbog dostavljanja lažnih vesti! – HRONIKA\n23/06/2021 Hronika Aktuelno, Dosije, Hronika, Narko-mafija, Srbija, Vesti 0\nKontroverzni bivši funkcioner Partizana Vladimir Vuletić, koji je u javnosti optuživan za mušku pedofiliju, juče je predao SBPOK-u fotokopiju zapisnika sa sednice Upravnog odbora Sportskog društva Partizan u kojem, kako je naveo, stoji da se restoran sa baštom i pripadajućim objektima na stadionu Partizana izdaje na 15 godina preduzeću „Mitona“ iz Beograda.\nMinistarstvo unutrašnjih poslova saopštilo je danas da su inspektori Službe za borbu protiv organizovanog kriminala utvrdili da Sportsko društvo Partizan nije imalo sklopljen ugovor sa preduzećem „Mitona“, niti sa funkcionerom Srpske napredne stranke Miloradom Pušicom o iznajmljivanju restorana i bašte na stadionu u Humskoj.\n„Informacija dobijena od strane Vladimira Vuletića pokazala se neistinitom. O razlozima dostavljanja lažnih vesti pripadnicima SBPOК-a, razgovaraćemo sa gospodinom Vuletićem“, navodi se u saopštenju MUP.\nOn je naveo da je direktor te firme Milorad Pušica, član Glavnog odbora SNS-a, a da su te prostorije koristili pripadnici navijačke grupe Veljka Belivuka, koji je osumnjičeni vođa te grupe.


Vujović: Bolji finansijski izveštaji za manje sive ekonomije\n- MMF je jutros rekao da mi godinama imamo plan borbe sa sivom ekonomijom, a jako malo rezultata i da će ovo biti jedna aktivnost koja će biti ključni korak u rešavanju tog problema. Naš potencijal je odgroman - rekao je Vujović na zajedničkoj konferenciji Ministarstva finansija i Svetske banke.\n- Cilj je da se podigne kultura izveštavanja - rekao je Vujović navodeći primer da sada preduzetnici često vode duple knjige, ne plaćaju porez, nabavljaju ilegalno materijal koji im je potreban za posao, a uvođenjem ovog standarda, takva praksa bi bila prekinuta.\nVujović je kazao da očekuje da će fakulteti podržati ovu inicijativu i sve što treba kako bi softveri neophodni za njegovo sprovođenje bili dostupni po minimalnim cenama.\nOn očekuje da će prevodi standarda biti gotovi za nekoliko meseci, i da će do kraja godine biti moguće i primeniti ih.\nŠef Kancelarije Svetkse banke u Srbiji Toni Verheijen je ocenio da, kada je reč o ovom projektu, konačno se stiglo do cilja i zahvalio Švajcarskoj na donaciji.\n- Ovo je izuzetno važna oblast iako je često nevidljiva, a donosi promene i pokazuje da li je zemlja uspešna u privlačenju investicija ili nije - naveo je Verheijen.\n- Cilj nam je da računovođe u Srbiji i svi akteri u procesu budu savetnici od poverenja za kompanije i da se unapredi sistem finansijskog izveštavanja - rekao je Verheijen.\nTipsarević: U Srbiji je manje sive ekonomije zbog boljeg prikupljanja prihoda


Obilne padavine i poplave rezultat aktivnosti čovjeka - FILTER\nObilne padavine i poplave rezultat aktivnosti čovjeka\nObilne padavine i smrtonosne poplave u Evropi u julu nastale su kao rezultat klimatskih promjena, kažu naučnici.\nU poplavama u Njemačkoj, Belgiji i drugim dijelovima Evrope poginulo je najmanje 220 ljudi dok su gradovi i sela bili poplavljeni.\nIstraživači kažu da je globalno zagrijavanje učinilo ovakve padavine do devet puta vjerovatnijim u Zapadnoj Evropi.\nPljuskovi u regionu su tri do devetnaest odsto intenzivniji zbog zagrijavanja koje su izazvali ljudi.\nDramatične i smrtonosne poplave koje su sredinom jula pogodile Njemačku, Belgiju i druge dijelove bile su šok za meteorologe i lokalne vlasti.\nOzbiljne poplave izazvane su obilnim padavinama u periodu od jednog do dva dana na već natopljenom tlu, u kombinaciji sa lokalnim hidrološkim faktorima, poput zemljišta i infrastrukture.\nDa bi analizirali uticaj klimatskih promjena na ovakve događaje, istraživači iz grupe Svjetsko pripisivanje vremena usredsredili su se na obilne padavine koje su prethodile poplavama.\nOni su to uradili djelimično jer su vode uništile neke od sistema za hidrološko praćenje, koji bi im dali tačnije informacije o poplavama.\nPodaci o padavinama pokazali su da su u područjima oko rijeka Ahr i Erft u Njemačkoj i u regiji Meuse u Belgiji intenzivni pljuskovi donijeli 90 milimetara kiše u jednom danu.\nDa bi zaista vidjeli uticaj rastućih temperatura, istraživači su morali da prošire svoju analizu i pogledaju veći dio zapadne Evrope, uključujući istočnu Francusku, zapadnu Njemačku, istočnu Belgiju, Holandiju, Luksemburg i sjevernu Švajcarsku.\nTim je otkrio da su u ovom širokom regionu klimatske promjene izazvane ljudima povećale intenzitet kiše koja je padala u jednom danu tokom ljeta za između 3 i 19 odsto.\n– Kombinovali smo znanje stručnjaka iz nekoliko oblasti studija kako bismo razumjeli uticaj klimatskih promjena na obilne poplave prošlog mjeseca i razjasnili šta možemo, a šta ne možemo da analiziramo u ovom slučaju – rekao je doktor Sjoukje Filip, klimatolog sa Kraljevskog holandskog meteorološkog instituta.\nOn je rekao da je teško analizirati uticaj klimatskih promjena na obilne padavine na veoma lokalnom nivou. “Međutim, uspjeli smo pokazati da su u Zapadnoj Evropi emisije gasova sa efektom staklene bašte učinile ovakve događaje vjerovatnijima”, rekao je on.\nIstraživači kažu da bi u trenutnoj klimi, za bilo koju lokaciju u zapadnoj Evropi, očekivali da će se padavine poput onih u julu mogle dogoditi jednom u 400 godina.\nSa stalnim emisijama gasova sa efektom staklene bašte i rastom temperature, obilne padavine koje su donijele pustoš u neke dijelove Evrope postaće sve češće.\nNaučnici kažu da društva nisu otporna na trenutne vremenske ekstreme i da se moraju smanjiti emisije gasova sa efektom staklene bašte što je brže moguće, kao i poboljšati sistemi upozorenja i upravljanja u hitnim slučajevima, što će učiniti infrastrukturu klimatski otpornom, kako bi se smanjile žrtve i troškovi.\nTags: klimatske promjene poplave\nPrethodna U Crnoj Gori zaplijenjena oko tona i po kokaina\nSledeća Zakon o zaštiti jezika u Srpskoj: Ćirilica postaje obavezna u upravi, na računima i fakturama


Od danas radi aplikacija za procenu zdravstvenog stanja – GM Press\nOd danas radi aplikacija za procenu zdravstvenog stanja\nStevanović ističe i da je aplikacija značajna kako bi se izbegle dezinformacije i građani dobili stručnu procenu na osnovu iskrenih odgovora.\n„Praktično, ne postoji organ ili sistem koji ne daje neke tegobe posle korone. Sad treba videti da li su to sve baš posledice kovida i to je jedan od razloga zašto smo inicirali test samoprocene. Takođe, da bismo mogli da napravimo uvid u situaciju i vidimo koje su i koje bi mogle da budu posledice, a šta nema nikakve veze sa koronom“, kaže dr Stevanović.\nObjašnjava da je pored stabilne internet veze i računara ili telefona, građanima potreban samo LBO kako bi mogle da urade samoprocenu na posledice kovida.\n„Podaci koji uključuju LBO su potrebni da bi sistem mogao da ima uvid u to koliko naših građana se prijavljuje da bi shodno tome mogle da se planiraju dalje reakcije zdravstvenog sistema za one kojima je to potrebno. Građani treba da budu iskreni i da odvoje dvadesetak minuta, koliko i traje jedan pregled kod lekara“, kaže dr Stevanović.\nNa pitanje na šta se građani najčešće žale posle korone, on naglašava da su tegobe različite, ali da je širok spektar posledica.\n„Videli smo da kovid ume da ostavi i ozbiljne posledice, poput fibroze na plućima, razne tromboze, probleme sa srčanim mišićem. Mnoge i nisu tako ozbiljne, ali remete život. Aplikacija je tu da ljudi mogu bez odlaska kod lekara, da naprave bar okvirnu pocenu zdravstvenog stanja“, poručuje dr Stevanović.\nDodaje da test teba da pokaže ima li razloga za brigu i potrebe za javljanjem lekaru, a da će onda dalje lekar postaviti dodatnu dijagnostiku ukoliko ima potrebe.\n„Ako imate neke tegobe ili osećate bilo šta što vas razlikuje od vašeg uobičajenog ritma od pre kovida, uđete na portal e-zdravlje, popunite test i vidite da li imate razloga za brigu oko posledica kovida ili možete slobodno da nastavite sa životom“, poručio je on.\nKada je reč o blažim tegobama, dr Stevanović ukazuje na opadanje kose i na umor koji se javlja te savetuje građanima da se posle preležane korone, barem šest meseci posvete više svom zdravlju.\n„Infektolozi su od početka upozoravali i ponavljali da je infekcija virusom kovid19 sistemska infekcija koja ulazi kroz respiratorni trakt i kroz pluća sa možda najdrastičnijim manifestacijama na plućima, ali da je to jedno sistemsko stanje koje zahvata sve organe, te je oprez neophodan“, zaključuje dr Stevanović.\nTags: ezdravlje, postcovid, test samoprocene\nU Gornjem Milanovcu više od 50% vakcinisanih


Poslanici Samoopredeljenja osuđeni na uslovne kazne | N1 Srbija\nPoslanici Samoopredeljenja osuđeni na uslovne kazne\n|03.01.2018. |14:25 >14:27\nČetvoro poslanika Samoopredeljenja, Aljbin Kurti, Aljbuljena Hadžiju, Donika Kadaj Bujupi i Faton Topali, proglašeni su krivim za bacanje suzavca u Skupštini Kosova, kako bi sprečili ratifikaciju Sporazuma o demarkaciji sa Crnom Gorom i Sporazum o zajednici srpskih opština. Osuđeni su na uslovne kazne zatvora, javlja portal KoSSev.\nIzricanju presude nisu prisustvovali osuđeni poslanici, a rok za žalbu na presudu je 15 dana od dana izricanja.\nAljbin Kurti osuđen je na godinu i tri meseca zatvora zbog bacanja suzavca i šest meseci zbog ometanja lica u vršenju službene dužnosti, odnosno na jedinstvenu kaznu zatvora od godinu dana i šest meseci.\nAljbuljena Hadžiju je osuđena na jedinstvenu kaznu zatvora od godinu dana i tri meseca, Donika Kadaj Bujupi na godinu i šest meseci, a Faton Topali na jedinstvenu kaznu zatvora od godinu i dva meseca - za bacanje suzavca i ometanje, navode mediji u Prištini, a prenosi KoSSev.\nKazne neće biti sprovedene, ukoliko poslanici u roku od dve godine, ne počine neko drugo krivično delo.\nSudska odluka usledila je nakon više sudskih saslušanja na kojima se mogla čuti oštra rasprava sa uvredama. Tokom glavnog sudskog pretresa, poslanici su izjavili da su njihova dela bila "samo u službi odbrane suvereniteta i teritorijalnog integriteta Kosova, čime se sprečavala velika šteta za Kosovo", prenose takođe kosovski mediji.\nZa poslanike, "pretnje po Kosovo" bile su "opraštanje hiljade hektara zemlje i bosnizacija Kosova".\nTokom suđenja se, takođe, moglo čuti da su oni ponosni na svoja dela, za koja su kažnjeni.\nPokret Samoopredeljenje součava se u poslednje vreme sa, prema pisanju medija, unutarstranačkim problemima. Današnja sudska odluka usledila je samo dan nakon što je doskorašnji predsednik pokreta, Visar Imeri, podneo ostavku na sve funkcije u stranci. Izbori za predsednika ovog pokreta održavaju se u februaru. Jedini dosadašnji kandidat za ovu funkciju je Aljbin Kurti.\nTagovi: Samoopredeljenje , suzavac , presuda\nVise se isplati da bacis suzavac u skupstinu, nego da te murija nahvata sa gramom dzidze...


Zbog pomanjkanja rasta u eurozoni drastično usporile ekonomije i u šest zapadnobalkanskih država, saopštila Svetska banka\nJapanski ministar finansija Džun Azumi kaže da su mu evropski partneri obećali da će preduzeti brzu akciju da suzbiju dužničku krizu u eurozoni.\nFinansijski zvaničnici iz grupe sedam vodećih ekonomija su danas održali specijalnu telekonferenciju posvećenu nedaćama država eurozone. Azumi je potom rekao novinarima u Tokiju da su mu evropski predstavnici potvrdili da će „ubrzati napore“ da reše krizu koja preti da uspori rast svetske ekonomije.\nPosle konferencije nije izdato zvanično saopštenje, tako da nije jasno šta bi novo Evropa mogla da preduzme da smanji cenu kredita najslabijih država eurozone i podstakne zastalu ekonomiju. Pored Azumija, na konferenciji su učestvovali predstavnici Sjedinjenih Država, Britanije, Francuske, Nemačke, Italije i Kanade.\nU međuvremenu, španski ministar finansija Kristobal Montoro je izjavio da su visoke kamate efikasno istisnule Madrid sa međunarodnih finansijskih tržišta. On je pozvao španske komšije da pomognu španskim bankama koje se bore sa teškoćama, što je prvi put da Španska vlada direktno zatraži pomoć iz inostranstva.\nEvropska unija i Međunarodni monetarni fond su za to vreme saopštili da nagli skok stope nezaposlenosti u Portugalu izaziva nove brige u vezi sa planom štednje koji se sprovodi u zemlji posle prošlogodišnjeg paketa pomoći u iznosu od 97 milijardi dolara. Vlada predviđa da bi stopa nezaposlenosti iduće godine mogla da dostigne 16 odsto, tako da analitičari kažu da bi Lisabonu, kao i Grčkoj, mogao da bude potreban još jedan paket pomoći.\nAgencija za rangiranje kreditne sposobnosti „Standard end purs“ je sinoć saopštila da su šanse za izlazak Grčke iz eurozone tokom narednih meseci, „najmanje“ jedan prema tri. Agencija smatra da bi Grčka, posle izbora 17. juna, mogla da bude prva koja napušta eurozonu, ako Atina odbaci finansijske reforme koje traže međunarodni kreditori.\nSvetska banka u svom izveštaju ukazuje da bi kriza koju bi izazvao izlazak Grčke iz eurozone uticala i na okolne zemlje. Svetska banka navodi da se ekonomije u šest zapadnobalkanskih država – Albaniji, Bosni i Hercegovini, Kosovu, Makedoniji, Crnoj Gori i Srbiji – „drastično usporavaju“ usled pomanjkanja rasta u eurozoni. Banka ocenjuje da je ovogodišnji rast u tim državama 1,1 odsto, upola manji od prošlogodišnjeg.


Učesnici samita obišli lokalitet Viminacijum – Nadlanu.com\nUčesnici samita obišli lokalitet Viminacijum\nObjavljeno 2. sep 2011. / 12:51:48\nVIMINACIJUM, 2. septembra 2011. (Beta) – Lideri sedam zemalja jugoistočne Evrope, učesnici Devetog regionalnog samita Unesko posvećenog savremenoj umetnosti i pomirenju, u petak su u pauzi zasedanja obišli arheološki lokalitet Viminacijum.\nUčesnike samita zaposleni su upoznali sa sadržajem lokaliteta na kojem se nalaze ostaci najvećeg grada rimske provincije Gornje Mezije koja je obuhvatala prostor današnje centralne Srbije.\nViminacijum je osnovan je u I veku nove ere, a uništen u V veku najezdom Huna. Posetioci Viminacijuma, osim mauzoleja i nekropole sa grobovima, fresaka iz kasnoantičkog perioda i nekoliko skeleta mogu da vide i severnu kapiju utvrdjenja koja je nekada izlazila na Dunav.\nJednodnevni samit na temu “Savremena umetnost i pomirenje jugoistočne Evrope” nastavlja se popodne, a očekuje se da će učesnici usvojiti i zajedničku deklaraciju.\nJednodnevni sastanak na kojem pored predsednika učestvuju i ministri kulture iz više zemalja regiona završiće se večeras zajedničkom posetom Srebrnom jezeru i večerom na Dunavu.\nProduktivnost rada u Srbiji 65 odsto produktivnosti u EU


Faktori rasta u podmlađivanju kože - To sam ja\nFaktori rasta u podmlađivanju kože\nPiše: Dr sci. med.Danijela Pecarski 9 oktobra, 2021 9 oktobra, 2021\nNa tržištu dermokozmetike nalazi se sve više brendova koji nude serume, kreme, antirid kreme, kao i dekorativnu kozmetiku sa faktorima rasta, koji svojim efektima ostvaruju izuzetne rezultate u podmlađivanju kože\nPrimena faktora rasta u podmlađivanju kože je revolucionarna metoda koja je poslednje decenije sve popularnija i koja se može izvoditi na različite načine. Na tržištu dermokozmetike nalazi se sve više luksuznih brendova koji nude serume, kreme, antirid kreme, kao i dekorativnu kozmetiku sa faktorima rasta, koji svojim efektima ostvaruju izuzetne rezultate u podmlađivanju kože.\nDa ne pominjemo sve veću popularnost PRP (Platelet-Rich Plasma) tretmana lica – tzv. vampirski tretman (Vampire facial) – koji kombinuje spostvenu plazmu, bogatu trombocitima, koja se mikroiglama unosi pod kožu.\nKod ljudi, faktori rasta su proteini koji su otkriveni u krvnoj plazmi, a koji su neophodni za kontinuiranu deobu ćelija i formiranje tkiva (citokini)\nMatične ćelije pojavljuju se u nauci, a postepeno sve više koriste i u regenerativnoj medicini, jer pružaju nadu za izlečenje mnogih bolesti, a posebno kao alternativa kod terapija u kojima farmakološke mere nemaju uspešne rezultate. Matične ćelije su dokazano efikasne u stimulaciji zarastanja rana – tu je posebno poznata upotreba biljnih matičnih ćelija.\nMeđutim, sposobnost matičnih ćelija da prežive i da se integrišu u ćelije domaćina zavisi od različitih faktora rasta i citokina. Citokini se stvaraju u ćelijama kao posledica stimulacije ćelija i njihovih receptora u ćelijskoj membrani. Kod ljudi, faktori rasta su proteini koji su otkriveni u krvnoj pazmi, a koji su neophodni za kontinuiranu deobu ćelija i formiranje tkiva (citokini).\nKozmetički proizvodi koji sadrže faktore rasta i citokine dovode do poboljšanja sinteze kolagena i elastina tako što stimulišu ćelije fibroblasta da ih proizvode\nU organizmu se intenzivno dele samo neke ćelije, takve su epidermalne ćelije, stoga je i epidermalni faktor rasta najbolje proučen (najpoznatija vrsta koja se koristi u dermokozmetičke svrhe je kombinacija faktora rasta, citokina i rastvornih proteina matriksa koje luče neonatalni humani dermalni fibroblasti). Epidermalni faktor rasta često se naziva i beauty factor zbog izrazitog anti-age delovanja na zrelu kožu (smanjuje bore i tanjenje kože, podstiče sintezu kolagena i hijaluronske kiseline itd.).\nFaktori rasta su mali proteini, prirodno prisutni u koži, a organizam ih luči prilikom povrede kože. Oni su veoma važni u procesu zarastanja rana, u regeneraciji kože i i vezivnog tkiva (kolagena i elastina), kao i u obnavljanju kapilarne mreže, stimulišući rast i regeneraciju ćelija.\nDobri rezultati kliničkih ispitivanja\nKozmetički proizvodi koji sadrže faktore rasta i citokine dovode do poboljšanja sinteze kolagena i elastina tako što stimulišu ćelije fibroblasta da ih proizvode, pa samim tim dovode do podmlađivanja kože.\nTopikalna primena ljudskih faktora rasta je u kliničkim ispitivanjima dala dobre rezultate u smanjenju neželjenih promena na koži, koje nastaju zbog fotostarenja, posebno u stimulaciji sinteze kolagena i smanjenju finih linija i bora. Zbog određene sličnosti između biohemijskih procesa starenja – fiziološkog i onog koje nastaje pod uticajem spoljašnjih faktora i procesa zarastanja rana, u kojima učestvuju faktori rasta, poraslo je interesovanje za ispitivanje i upotrebu faktora rasta u prevenciji starenja kože.\nFaktori rasta ne mogu samostalno stvoriti efekat podmlađivanja kože, već oni mogu samo pokrenuti biohemijske procese koji će to omogućiti\nMoguće je kombinovati faktore rasta sa citokinima i drugim aktivnim supstancama koje usporavaju starenje kako bi se ostvario sinergistički pristup pomlađivanju kože. Keranociti, ćelije kože, sadrže receptore za faktore rasta i citokine, pa uz lokalno (površinsko) uvođenje ovih aktivnih supstanci u kožu, čak i spoljašnjom primenom možemo potencijalno uticati na aktivaciju keranocita i dermisa, i pokrenuti biohemijske reakcije koje dovode do regeneracije kože.\nPrimena faktora rasta u dermokozmetičke svrhe upravo se i zasniva na shvatanju bora kao povreda kože. Starenje kože, u ovom smislu, zapravo su povrede koje koža ne zaceljuje, jer se s vremenom i sa starenjem, kao i pod uticajem spoljašnjih faktora (pušenje, UV zraci…) smanjuje njena sposobnost regeneracije.\nKoži je potreban spoljni stimulans za regeneraciju, a kliničkim istraživanjima je dokazano da faktori rasta, u pravom odnosu i koncentraciji, daju takav podsticaj. Ipak, ovo ne znači da faktori rasta mogu samostalno stvoriti efekat podmlađivanja kože, već oni mogu samo pokrenuti biohemijske procese koji će to omogućiti.\nDa bi ćelija imala energiju da obavi ove složene procese, ona mora imati dovoljno sopstvenih rezervi, koje se stvaraju njenom ishranom i upotrebom hidratantnih i hranljivih preparata za negu kože koji su bogati aktivnim sastojcima poput hijaluronske kiseline, esencijalnih masnih kiselina, vitamina, antioksidanasa itd. S obzirom da faktori rasta imaju malu molekulsku masu, lako prodiru u kožu i mogu izazvati brze efekte.\nPrimena faktora rasta u dermokozmetičke svrhe upravo se i zasniva na shvatanju bora kao povreda kože\nFaktori rasta koji se koriste u vidu topikalnih preparata mogu biti humanog, životinjskog i biljnog porekla ili to mogu biti rekombinantni faktori rasta. Od životinjskih faktora rasta poznat je faktor rasta SCA, iz sluzi puževa Cryptomphalus aspersa, koji se luči kao posledica njihove povrede ili izlaganja stresu. Na kozmetičkom tržištu su kreme sa sluzi puževa veoma popularne za podmlađivanje, a njihova efikasnost se zasniva upravo na delovanju faktora rasta na kožu.\nS obzirom da se faktori rasta proizvode prilikom povreda, ali i u toku razvoja tumora i kod autoimunih bolesti, postavlja se pitanje bezbednosti upotrebe ovakve kozmetike. Neke studije pokazuju da svakodnevna upotreba ovakve kozmetike može remetiti ćelijsku ravnotežu i dovesti do poremećaja. Postoje oprečni stavovi o upotrebi ovih preparata, jedan deo naučne i stručne javnosti preporučuje njihovu upotrebu u trajanju od dva meseca sa pauzom od nekoliko meseci.\nPRP Anti-aging zdravi i lepi Podmlađivanje Regeneracija kože Faktori rasta


Naslovne strane za ponedeljak, 7. septembar 2020. godine\nBeta 7. septembra 2020. 09:20\nBeogradska dnevna štampa u izdanjima za 7. septembar, najviše piše o nedavno potpisanom sporazumu u Vašingtonu, nastavku pregovora Beograda i Prištine pod okriljem EU, epidemiološkoj situaciji u zemlji i o drugim ekonomskim i društvenim temama.\nALO – List prenosi detalje posete predsednika Srbije Aleksandra Vučića Vašingtonu u tekstu „Vučić: Seo sam u tu stolicu zbog Srbije“. Prenosi i reči savetnika ambasade Kine u Srbiji Tijana Jišua da Kina i Srbija nastavljaju borbu protiv virusa korona.\nBLIC – Razgovor sa epidemiologom Branislavom Tiodorovićem: „Do kraja septembra raste broj zaraženih“. „Hoće li biti razgovora o priznanju u Briselu“, o nastavku pregovora Beograda i Prištine. „Zaharova vredjala Vučića“, povodom objave portparolke Ministarstva spoljnih poslova Rusije na društvenim mrežama.\nVEČERNJE NOVOSTI – „Dosta nam je vodjenja tudjeg rata“, kaže predsednik Vučić u iščekivanju daljih pregovora u Briselu. „Preminuo general Ojdanić“, povodom smrti haškog osudjenika i generala armije u penziji Dragoljuba Ojdanića. „Milove oktanske patriote“, piše list nakon velikog protestnog skupa u Podgorici.\nDANAS – List analizira prošle nedelje potpisan sporazum u Vašingtonu: „Američki krediti, ruski gas i kineski Huavei“. „Zelenović: Naprednjačke falange okupirale birališta“, nakon ponavljanja lokalnih izbora u Šapcu. „Virus slabi sluh i na duže remeti miris i ukus“, navodi se u studiji o COVID-19 koju je sprovela niška ORL klinika.\nINFORMER – U tekstu „Trampove milijarde stižu 21. septembra“ list piše da će za manje od dve nedelje u Beogradu biti otvorena kancelarija Fonda za razvoj SAD i krenuće finansiranje velikih projekata poput auto puta i brze pruge Niš – Priština.\nKURIR – Piše da je Kremlj hitno reagovao na post Marije Zaharove na društvenim mrežama u tekstu „Lavrov zvao Vučića: Rusija će uvek biti uz Srbiju“.\nPOLITIKA – „Broj osnovaca raste jedino u Beogradu“, povodom početka školske godine. „Čak 300.000 aranžmana odloženo za sledeće leto“ usled pandemije korona virusa. Reportaža iz manastira Svetog Jovana na Kosovu: „Katakombe jedinstvene u svetu“.\nSRPSKI TELEGRAF – U tekstu „Trejs mulja po Srbiji“ piše o putarskoj mafiji. List piše i da su predsedniku Crne Gore Milu Djukanoviću „najbliži saradnici okrenuli ledja“.


STARI NARODNI TRIK DONOSI BOGATSTVO: Ubacite OVU STVAR u novčanik i gledajte kako se novac “LEPI” za vas! – Srbijausrcu\nby admin November 26, 2021, 11:55 pm 999 Views\nIako u mnogim narodima postoji verovanje da ako bacite novčić u bunar, fontanu ili neku rupu i zaželite želju – ona će vam se ostvariti, postoji i verzija koja ne zahteva “rupu” već samo vaš novčanik.\nTokom dana obratite pažnju na stvari koje biste mogli da kupite ovom kovanicom. Držeći ovu paricu u novčaniku ili džepu od tašne, a da je ne potrošite odmah, dobijate vibrirajuću “korist” svaki put kada samo pomislite na nju i toršenje iste. Na ovaj način moćićete da obratite pažnju na vaše finansije!


Završetak školske godine za srpske đake u Pekingu\nU subotu, 23. juna, u prostorijama ambasade Republike Srbije u Pekingu održana je svečanost povodom završetka školske godine u Srpskoj dopunskoj školi u Pekingu. Svečanom završetku školske godine prisustvovali su otpravnik poslova u ambasadi Srbije u Pekingu, Mladen Mandić, ministar savetnik u ambasadi Bosne\nU subotu, 23. juna, u prostorijama ambasade Republike Srbije u Pekingu održana je svečanost povodom završetka školske godine u Srpskoj dopunskoj školi u Pekingu. Svečanom završetku školske godine prisustvovali su otpravnik poslova u ambasadi Srbije u Pekingu, Mladen Mandić, ministar savetnik u ambasadi Bosne i Hercegovine Zorica Zirojević, predstavnici Udruženja Srbija i prijatelji i roditelji. Učenici su sa učiteljicom Natašom Radosavljević pripremili prigodan program, koji je počeo pevanjem himne Srbije.\nSrpska dopunska škola sa radom u Pekingu je počela pre dve godine. Ove školske godine učenici Srpske dopunske škole su učestvovali na manifestaciji Dani ćirilice, na kojoj je nagrađen likovni rad Sare Janković\nSledeća ⇨ Kineski filmovi pred srpskom publikom\nPrethodna ⇦ Drogba potpisao za kineski nogometni klub Shanghai Shenhua


Visa uvodi nove mjere zaštite od zloupotreba – Bankar.me\nVisa uvodi nove mjere zaštite od zloupotreba\nAugust 29, 2019 FINANSIJE, PLANETA, SVE VIJESTI, TEHNO Leave a comment\nVisa je danas najavila niz inovativnih bezbjednosnih opcija u cilju sprečavanja i ometanja zloupotrebe platnih kartica, postavljajući nove standarde u sajber bezbjednosti i prevenciji zloupotreba.\nNove usluge i opcije bezbjednog plaćanja pomažu u zaštiti integriteta platnog ekosistema detektovanjem i sprečavanjem opasnosti od zloupotrebe čija su meta finansijske institucije i trgovci, objavljeno je na samitu „Visa U.S. Security Summit 2019“ koji okuplja eksperte iz industrije platnih kartica iz biznis, operativnih i sektora upravljanja rizikom finansijskih institucija, trgovaca, procesora i ostalih pružalaca platnih usluga. Kroz kontinuirano ulaganje u obavještajne podatke i tehnologiju, ove opcije su dostupne klijentima kompanije Visa bez dodatnog troška ili prijave na sistem. Ovo je samo još jedna u nizu pogodnosti koje finansijske institucije i trgovci imaju kao dio Visa svjetske mreže za elektronsko plaćanje.\n„Sajber kriminalci pokušavaju da zaobiđu tradicionalne sisteme odbrane krađom personalnih dokumenata, prikupljanjem podataka, pribavljanjem privilegovanog pristupa i napadom na dobavljače od povjerenja“, izjavio je RL Prasad, viši potpredsjednik, Payment System Risk, Visa. „Nove Visa opcije bezbjednog plaćanja su rezultat kombinacije platnih i sajber podataka, uvida i saznanja dobijenih iz istraga u vezi sa kompromitovanjem podataka i kroz učešće organa za sprovođenje zakona kako bi se finansijskim institucijama i trgovcima pomoglo u rješavanju najkritičnijih bezbjednosnih izazova.“\nNa osnovu globalnog izvještaja konsultantske kuće Forester koji je naručila kompanija Visa, kao najčešći slučajevi zloupotreba računa navedeni su napadi na isplate na bankomatima koji koriste ranjivost finansijskih institucija i procesora kako bi se uklonio sistem nadzora zloupotreba, a sve radi nezakonitog podizanja novca sa bankomata, kao i automatsko testiranje vrijednosti i podataka radi dobijanja neovlašćenog pristupa informacijama i opcijama pod nazivom „napadi zagušenjem servera“. Istovremeno, pokazalo se da su prevare tokom transakcija bez prisustva kartice koje uključuju e-trgovinu, narudžbine telefonom ili imejlom rjeđe, ali da nanose više štete poslovanju, sa udjelom od skoro 40% u svim gubicima koji su posljedica zloupotrebe i nastalim operativnim troškovima. Holistički pristup u upravljanju slučajevima zloupotrebe platnih kartica je od ključne važnosti kako bi se uspešno odgovorilo na ove izazove.\nNove opcije bezbjednog plaćanja se nadovezuju na postojeću zaštitu i uključuju:\nVisaVital Signs– Aktivno nadgledanje transakcija i slanje upozorenja finansijskim institucijama o mogućim prevarnim postupanjima na bankomatima ili kod trgovaca koja mogu ukazivati na napad na bankomat. U cilju smanjenja finansijskih gubitaka koje finansijske institucije mogu pretrpjeti, Visa može, automatski ili u dogovoru sa klijentima, preduzeti korake radi obustave malicioznih aktivnosti.\nVisa Account Attack Intelligence– Primjenjuje se postupak tzv. dubokog mašinskog učenja kod velikog broja obrađenih transakcija bez prisustva kartice kako bi se identifikovale finansijske institucije i trgovci koje hakeri možda koriste za pribavljanje brojeva računa, datuma isteka i sigurnosnih šifri kroz automatsko testiranje. Ovaj postupak detektuje sofisticirane obrasce napada zagušenjem servera, eliminiše lažno odobrene transakcije i upozorava finansijske institucije i trgovce prije nego što dođe do nezakonite transakcije.\nVisa Payment Threats Lab– Kreira okruženje koje testira obradu, poslovnu logiku i opcije podešavanja za pojedinačnog klijenta kako bi se identifikovale greške koje mogu dovesti do potencijalnih slabosti u sistemu. Na primer, Visa može provjeriti da li određena finansijska institucija pravilno validira kriptograme, tj. dinamički generisane kodove koji su jedinstveni za svaku transakciju, kod transakcija koje imaju EMV® čip.\nVisa eCommerce Threat Disruption– Rješenje kompanije Visa koristi sofisticiranu tehnologiju i istražne tehnike da proaktivno skenira front-end sajtove za e-trgovinu na malver za skimovanje platnih podataka. Identifikovanje potencijalnih prijetnji po sajtove ograničava vrijeme tokom kojeg je malver prisutan na sajtu trgovca i značajno smanjuje izloženost podataka o klijentu ili transakciji.\nPOJMOVIplatne kartice Visa\nPrevious Japan uvezao prvu pošiljku TPG-a iz Kine prvi put od 1988. godine\nSljedeći Švajcarska centralna banka koči jačanje franka\nPredstavnici Vlade i kineske kompanije CRBC razgovarali su prethodnih dana u vezi sa novim rokom …


Više od 250 vršačkih đaka na predavanju "Hodočašće na Krf"\nAutor : eVršac feb 13, 2019\nViše od 250 vršačkih đaka prisustvovalo je predavanju pod nazivom "Hodočašće na Krf" (“Plava grobnica“) koje je organizovao Grad Vršac povodom obeležavanje stogodišnjice od završetka Prvog svetskog rata.\nPredavanje u Gradsskom muzeju, održao je kustos “Srpske kuće na Krfu, Ljubomir Saramandić.\nLjubomir Saramandić kooz izlaganje, približio je đacima i njihovim pedagozima istorijski trenutak o kome, gotovo svakodnevno poslednje dve decinije, on ima čast da tumači posetiocima Srpske kuće na Krfu.\n- Smatram da su poklonička putovanja važna ne samo za sticanje indentiteta i patriotizma, već i da prisustvo na ostrvo Vido pokreće mnoge mehanizme od suštinskog značaja za razvoj mlade osobe o odnosu pojedinca i nacije i države, o požrtvovanju i solidarnosti kao načinu na koji osmišljavamo naše živote, o oslobađanju-katarzi od naizgled nerazrešivih problema svakodnevnice pred svedočanstvima žrtve naših predaka nezabeleženim u istoriji ratovanja. Moje je duboko uverenje da hodočašće na Krf (srpski Jerusalim) treba da bude svojevrstan ispit zrelosti cele generacije i spremnost da se savladaju teškoće koje život postavlja pred svakog pojedinca. Stoga mi je izuzetno drago što je predavanje organizovano od strane državne intitucije, jer smatram da jedino država može da pruži sistemski odgovor kroz obrazovanje na najvažnije egzistencijalne probleme koji mladi imaju u najosetljivijem periodu njihovog sazrevanja. Zato bi se posebno zahvalio na inicijativi i pozivu članici Gradskog veća za kulturu Nataši Maljković Čonić, rekao je Saramandić.\nVeliki doprinos događaju dali su i đaci vršačke MŠ "Josif Marinković" izvođenjem pesama Tamo daleko, Ovo je Srbija i kreće se lađa Francuska.\n- Nizom predavanja i manifestacija prošlu godinu smo obeležili kao stogodišnjicu od završetka Prvog svetskog rata. Mislim da jubileji dođu i prođu, ali da se o ovakvim temama, psebno mladim ljudima uvek treba pričati. Mladi treba da znaju ko su, i treba da neguju patriotizam prema svojim precima. Predavanje koje je odslušalo 250 đaka, sigurna sam da im je pomoglo da shvate požrtvovanje i kakvu je golgotu podneo naš narod na putu preko Albanije ka Jadranskom moru i da to treba da bude nadahnuće i inspiracija za sve buduće generacije, kaže članica Gradskog veća za kulturu Maljković Čonić.


Banke u RS za pola godine zaradile 62 miliona KM - INFORMACIJA JE KAPITAL - Capital.ba\n03. avg. 2017. 15:17 Objavljeno u FINANSIJE\n– Lider NLB banka sa 28 miliona KM dobiti\n– Pavlović banka jedina u minusu\n– Bogunović: Banke pojačale kontrolu rashoda\nBANJALUKA, Banke u Srpskoj u prvoj polovini ove godine ostvarile su dobit od 61,7 miliona KM, a najprofitabilnija je bila NLB banka sa čak 28 miliona KM dobiti, prenosi portal CAPITAL.ba.\nOd osam banaka u Srpskoj, sa dobiti je u prvoj polovini 2017. godine poslovalo njih sedam, dok je u minusu samo Pavlović banka.\nNa sajtu Banjalučke berze objavljeni su polugodišnji finansijski izvještaji sedam banaka, dok izvještaj NLB banke još nije dostupan.\nMeđutim, direktor NLB banke Radovan Bajić rekao je za CAPITAL da je ova banka značajno uvećala dobit u odnosu na prošlu godinu i da ona u prvih šest mjeseci iznosi 28 miliona. U istom periodu prošle godine ova banka je imala dobit od 18,9 miliona KM.\nIza NLB se nalazi Unicredit banka koja je imala 12,5 miliona KM dobiti i ona je, takođe, poboljšala prošlogodišnji rezultat za oko milion KM.\nAddiko banka je izašla iz minusa od oko šest miliona KM koji je imala na polugodištu 2016. godine, te je u prvih šest mjeseci 2017. ostvarila dobit od 9,7 miliona maraka.\nSlijedi Nova banka sa 5,5 miliona KM dobiti, i ona je za oko dva miliona manja u odnosu na godinu ranije, a zatim Sberbanka sa 3,8 miliona maraka dobiti.\nMF banka na polugodištu je imala 2,6 miliona KM dobiti, a Komercijalna 235.153 KM, dok je Pavlović banka imala gubitak od 605.031 KM.\nBajić je za CAPITAL rekao da je ovaj rezultat plod kvalitetnog portfelja i odnosa prema komitentnima.\n„Rezultat banke nikada nije rezultat trenutnog poslovanja, nego i trenutnih operacija, ali i onoga što se dešavalo prethodnih godina. Neki loši plasmani su naplaćeni i samim tim smo imali vanredni prihod po tom osnovu, a takođe su neki komitenti iz lošije prešli u bolju kategoriju“, rekao je Bajić.\nOn je istakao da i ostale banke u RS imaju bolje rezultate zbog kvalitetnijeg odnosa prema rizicima koje preuzimaju.\nDirektor Nove banke Milan Radović rekao je za CAPITAL da je njihova dobit nešto manja, jer su imali određene ispravke vrijednosti, ali da će plan za ovu godinu biti ispunjen i prošlogodišnja dobit premašena.\n„Mi smo zadovoljni finansijskim rezultatom za prvih šest mjeseci ove godine. Imali smo nešto pojačane ispravke vrijednosti, ali do kraja godine ćemo stići plan i premašiti rezultat od prošle godine“, naglasio je on.\nFinansijski stručnjak i bivši bankar Srećko Bogunović kaže za CAPITAL da je jedna banka zabilježila gubitak zbog povećanja rezervisanja za kreditne gubitke i čišćenja bilansa, te da su se, gledajući kompletan sektor, banke okrenule stabilizaciji poslovanja.\n„Banka koja je negativno poslovala ima nešto smanjenu aktivu, a samim tim i prihode i sve to je dovelo do negativnog rezultata. Kada je u pitanju kompletan sektor, sve banke su pojačale kontrolu rashoda, značajno su smanjile operativne troškove i kamate na depozite. S druge strane, pale su i kamate na kredite, ali u nešto manjem iznosu nego što je to kod depozita“, kazao je Bogunović.\nDodao je da banke više nemaju velike ambicije da idu na veliki rast, nego uglavnom idu na stabilizaciju poslovanja i kontrolu troškova, što donosi stabilan rezultat.\nKljučne riječi: banke, dobit, gubitak, izbor, izdvajamo, milan radovic, nlb, poslovanje, radovan bajic, srecko bogunovic, vazno\n03. avg. 2017. 15:47\nBogunoviću ne seri i ako ne kažeš ono što treba da kažeš onda se pokrij po ušima i šuti.


Stari i novi sajtovi – Bebika\nOno što me je podstaklo da sve ovo napišem je da je aktivan sajt www.mermerizvuci.rs i da sam to videla na pozivnici koju sam dobila još pre neki dan (za otvaranje Smotre) ali tada uopšte nisam obratila pažnju koji je domen u pitanju, misleći da je “stari”. Naravno, pretraživanjem interneta sa “mermer i zvuci” kao i “smotra umetnosti mermer i zvuci” dobija se sajt sa .com nastavkom. Pretpostavljam da neko drugo pretraživanje može da da sajt sa .rs domenom, ali ovo su osnovni pojmovi koji treba da daju rezultat. Poučena dopisivanjem sa Smotrom na FB, u kojem su mi fino objasnili sa kojim pojmovima treba da uradim pretraživanje da bih dobila željeni rezultat (kad bi baba znala kad će da padne, ona bi sela…) tek da napomenem da treba da se postavimo kao prosečni korisnici interneta koji pretražuju po očiglednim pojmovima – ako u Google ukucate “bebika” dobije se ovo 😀 na prvom mestu 😉\n11. July 2011. Bebika\nBajaga u Aranđelovcu → ← Trio Balkanske žice\nOne thought on “Stari i novi sajtovi”\n18. July 2011. at 14:35\nProfesionalno i pravilno održavanje online prezentacije / web sajta nije trivijalna zadatak niti ga treba prepuštati “malom s ćoška”.\nPosao se ne završava prezentacijom, već aktivnim održavanjem sajta (postavljanjem vesti) kao i brigom da sajt bude uvek vidljiv, da se lako nalazi na Google pretraživaču i da, ako dođe do promene adrese, stara adresa radi redirekciju BAREM godinu dana na novu adresu.\nNaravno, većina naših institucija nema ama baš pojma o ovome, ljudi / firme koje se bave ovim su priučene ili to rade zato što drugog posla nema i rezultat je uglavnom onakav kakav si ti gore opisala.


Balkan - datum: 2018-12-30 UOČI DANAŠNJEG VELIKOG SKUPA U BANJALUCI, DAVOR DRAGIČEVIĆ ISPOSTAVIO ZAHTJEVE\nSa jednog od ranijih skupova ,,Pravda za Davida‘‘ Traži ostavke i hapšenja zbog Davidovog ubistva Dragičević je naglasio da su mu „ubili dijete i da će stati ispred ljudi koji ga podržavaju” Ako treba u toj borbi daću prvi svoj život za Davida Dragičevića Đakca i za ljude koji stoje iza mene i mog sina, naveo je Davor Dragičević\nOtac ubijenog mladića Davida Dragičevića iz Banjaluke, Davor Dragičević,objavio je zahtjeve koje institucije Republike Srpske treba da ispune u vezi sa ubistvom njegovog sina, najavljujući da će, u suprotnom, građani danas, kada je najavljen veliki skup „Pravda za Davida”, ostati na Trgu Krajine.\nDragičević je na Fejsbuk stranici grupe „Pravda za Davida” objavio da institucijama daje rok da ispune zahtjeve do 18 časova 30. decembra, upozorivši da, ako se to ne desi, građani neće otići sa Trga Krajine.\nDodao je da će za sve ostalo što se bude događalo posle tog momenta isključivu odgovornost snositi predsjedavajući Predsjedništva BiH Milorad Dodik, predsjednica RS Željka Cvijanović, svi pripadnici MUP-a RS i Tužilaštvo RS.\nOn je naveo da se traže ostavke ministra unutrašnjih poslova RS Dragana Lukača, direktora Policije RS Darka Ćuluma, načelnika Uprave za organizovani kriminal MUP RS Darka Ilića, patologa i načelnika Zavoda za sudsku medicinu RS Željka Karana, glavnog okružnog tužioca Želimira Lepira i Dalibora Vreće, postupajućeg tužioca u slučaju ubistva Davida Dragičevića.\nDragičević je naveo da se njihove ostavke traže „zbog upletenosti u nedopuštene radnje sprečavanja dokazivanja i zataškavanja ubistva njegovog sina Davida Dragičevića, kako bi se na taj način zaštitile institucije RS”.\n-Očigledno da Lukač i ostali više ne uživaju podršku svojih saradnika, građana, a po našim saznanjima i dobar dio pripadnika policije nije za njih. U interesu građana insistiraću da svi navedeni daju ostavke, jer su ovo namjerno uradili kako bi ukrali vrijeme i pomogli ubicama, napisao je Davor Dragičević.\nPrema njegovim riječima, njihove ostavke se traže „zbog moralnih razloga”, dok bi njihovu krivičnu odgovornost trebalo da utvrdi Tužilaštvo BiH.\nDragičević je dalje zatražio da se do početka današnjeg skupa uhapse Filip Ćulum, mladić za koga je pokojni David u poruci prijatelju u noći nestanka napisao da će „biti odgovoran ako mu se nešto desi”, kao i Đorđe Rađen, vlasnik kuće u naselju Lauš, koju je, prema prvobitnoj policijskoj verziji, prije smrti David opljačkao.\nDavidov otac zatražio je i hapšenje kriminalističkih tehničara Zorana Bošnjaka i Mikice Marjanac, kao i inspektora Siniše Kojdića, koji su navodno izgubili donji veš pokojnog mladića tokom uviđaja nakon što je 24. marta pronađeno njegovo beživotno tijelo.\nDavor Dragičević traži i hapšenje inspektora Bojana Karanovića, te mjere nadzora nad svim učesnicima konferencije za novinare MUP RS 26. marta, na kojoj je njegov sin kriminalizovan i označen kao narkoman, što se kasnije pokazalo kao netačno.\n-Samim činom moga hapšenja, hapšenja Davidove majke Suzane, ljudi koji su nam bliski, 25. decembra, kao i zbog okolnosti koje su dovele do tog čina, meni je jasno, a i svim ljudima koji su stali iza mene i mog ubijenog sina Davida Dragičevića, kakve su njihove namjere. Jasno i glasno kažem da to neću dozvoliti, napisao je Davod Dragičević.\nOn je naglasio da su mu „ubili dijete i da će stati ispred ljudi koji ga podržavaju”.\n-Ako treba u toj borbi daću prvi svoj život za Davida Dragičevića Đakca i za ljude koji stoje iza mene i mog sina, naveo je Davor Dragičević. (N1)\nPostali smo taoci slučaja Dragičević\nVlaisavljević: Morbidan politički marketing\nOnog trenutka kada su politički nezadovoljnici uvidjeli ili osjetili priliku za svoj politički obračun sa onim političkim partijama koje su u Republici Srpskoj pobijedile na izborima, tada se skup „Pravda za Davida” pretvorio u jedan morbidni politički miting, izjavila je doktor socioloških nauka Sanja Vlaisavljević.\nKomentarišući pozive određenih opozicionih političara da građani na današnje proteste dođu u što većem broju i da zajedno idu „do kraja, pa onda u novi početak”, Vlaisavljevićeva je rekla da činjenica da je miting dogovoren za dan uoči nove godine, s porukom da se ide do kraja i za novi početak, zapravo, „ni na koji način ne upućuje da je to više miting koji se odnosi na istinu o stradalom mladiću”.\n-Sasvim je razumljiva želja i borba jednog roditelja da sazna uzrok i razloge smrti svog djeteta. Mislim da svi građani u BiH daju punu podršku roditelju u nastojanja da sazna šta se desilo sa njegovim djetetom. Nažalost, građani jesu nezadovoljni i u FBiH i Republici Srpskoj, ali koristiti smrt jednog mladog čovjeka za političke obračune je više nego morbidno, poručila je Vlaisavljevićeva.


- Poštovani prijatelji, Srbija je ponosna na prijateljstvo sa NR Kinom. Ponosni smo na činjenicu da smo najbolji prijatelj NR Kine u Evropi, ali smo srećni i zbog činjenice što u Kini imamo velikog i iskrenog prijatelja. Srećan sam što danas mogu da kažem da treću godinu za redom Srbija izlaže na šangajskom EXPO, da treću godinu za redom učestvujemo u promociji najboljeg iz svetske ekonomije. Srećan sam što i u godini pandemije, Srbija i Kina beleže 30 odsto uvećanja svoje trgovinske razmene - rekao je Vučić na početku obraćanja.\nDodao je i da zna da Srbija nije velika zemlja, ni po broju ljudi, ni teritorijalno, ali "Srbija je velika po svom srcu i po svom prijateljstvu sa NR Kinom.\nFoto: CCTV Video News Agency / youtube\nObraćanje predsednika putem video uključenja\nNaveo i da je ideja "Pojasa i puta", koju je u svet raširio kineski predsednik Si Đinping, ideja kojoj je Srbija pristupila svim srcem i u koju veruje.\n- Ideja spajanja naroda. Kako je predsednik Si već rekao, da se kineska civilizacija uvek zalagala za mir i sklad medju narodima, tako i Srbija misli da su mir i stabilnost, dogovor izmedju ljudi i naroda ono što treba da gradi naša zajednica u budućnosti - poručio je Vucičh.\nPROIZVODI IZ SRBIJE NA MEĐUNARODNOM SAJMU U KINI Ponuđene zamrznute maline, sušeno voće, tortilje, voćni sokovi, vino\nOn je izrazio i zahvalnost predsedniku NR Kine Si Đinpingu na tome što je svoj autoritet koristio da pomogne Srbiji u najtežim trenucima i ekonomski slanjem svojih investitora, ljudi koji danas vode računa i brigu o srpskoj Železari, i kompanije HBIS GROUP iz pokrajine Hebei, ali i iz kompanije Zi Đin, koji vode računa o našem rudniku bakra.\n- Zahvalan sam predsedniku i na izuzetnom radu njegovih kompanija na razvoju infrastrukture u Srbiji, od železničke pruge prema Budimpešti, do brojnih auto-puteva i regionalnih puteva. Mnogo toga još možemo i moramo da uradimo zajedno - poručio je Vučić.\nOn je rekao i da je zahvalan i na ogromnoj podršci tokom pandemije Covid-19, "kada je sa malo koje strane pomoć bila, tu su bili naši kineski prijatelji i mi to nikada nećemo zaboraviti". Izrazio je žaljenje što predstavnici Srbije ne mogu da prisustvuju na otvaranju EXPO, ali je izrazio uverenje da će se u godinama koje dolaze produbljivati saradnja i iskreno prijateljstvo. dve zemlje.\nČen Bo poželela Srbiji uspeh na Sajmu\nAmbasadorka Kine u Beogradu Čen Bo rekla je da želi da prozvodi iz Srbije budu što popularniji na Međunarodnom uvoznom sajmu u Šangaju.\nPredsednik Si Đinping, predsednik Vučić i lideri drugih zemalja su se obratili na otvaranju putem video-linka. Želim da proizvodi iz Srbije budu sve popularniji na sajmu uvoza u Šangaju, napisala je Čen Bo na srpkom jeziku i to na ćirilici.\nNa Medjunarodnom uvoznom sajmu u Kini China International Import Expo (CIIE), koji se održava u Šangaju do 10. novembra, predstavlja se 12 kompanija iz Srbije.\nSajam je tradicionalno otvorio predsednik NR Kine, Si Đinping, a predsednik Srbije Aleksandar Vučić i lideri drugih zemalja su se na ceremoniji otvaranja obratili obratili putem video- linka.